
SUMMARY 


The Swiss Joseph Ehret (1896-1984) spent 21 years of his life in Lithuania (1919-1941). The young, gifted and 
promising scholar arrived in Lithuania, his future second motherland, to help enforce its statehood, promo- 
te its educational, scientific and cultural level. 

Working as an advisor at the Ministry of Foreign Affairs, he undertook to organise a press bureau. In a short 
time it expanded into an Information Department. On April 1, 1920, under the authority of his department, 
the Lithuanian telegram agency ELTA was founded. As an officer, Ehret joined the First Volunteer Regiment 
(as an aide-de-camp of the regiment he was responsible for organising work). This step of his gave a consi- 
derable impetus for lots of Lithuanian intellectuals to join the ranks of Lithuanian freedom fighters. 
Ehret's activities in seeking the recognition of independent Lithuania (Helsinki, Switzerland) and during 
the Lithuanian-Polish talks in Geneva and Brussels were of considerable importance too. 

In 1922, Ehret gained Lithuanian citizenship and joined the Christian-Democratic Party as the most approp- 
riate to his social and religious outlook. He was elected to the Second Seimas, but left it before his term 
without accomplishing any significant work there. 

As a public activist he was involved in three spheres: temperance, sport and youth organisations. 
Professor Ehret's organising and teaching activities were connected with the higher course, Lithuania's univer- 
sity and the Lithuanian Catholic University. He involved himself in the process of their establishment, yet the 
opening of the Lithuanian Catholic University in 1932 was put off indefinitely by the tautininkai government. 
Ehret was a member of the Lithuanian Catholic Academy of Science, and its vice-chairman (from 1931). In 
1936 he was promoted to the rank of academician of the LCAS. Ehret was one of the initiators of the 
conferences of the academy, and editor of the issued works of the LCAS conferences. 

Ehret's activities as a scholar were remarkable. Apart from numerous articles, several voluminous studies 
were written by him: Beethoven's youth (1927), The history of German literature (1931, vol. 1), Young Goethe 
(1932), J. W. Goethe (1933) and others. 

It is notable that before arriving in Lithuania Ehret had written a big book on Lithuania in German which 
was shortly translated into French. He had learnt Lithuanian before his arrival. In Lithuania he married a 
Lithuanian, Ona Jakaitytė, and together with all their five children (three of them died and were buried in 
Lithuania) spoke Lithuanian even after the forced return to his first motherland, Switzerland. 


Raktažodžiai. „Hispanus“, Lietuvos telegramų agentūra (ELTA), visuomeninė veikla, mokslinė veikla, blaivybė, sportas, pavasarininkai, 


meno draugija „Šatrija“. 

Ė-- atsikračiusiai ilgamečio 
Rusijos jungo ir po Pirmojo pa- 
saulinio karo atkuriančiai valstybingumą, 
reikėjo išsimokslinusių, sumanių, energin- 
gų ir pasiaukojančių žmonių. Vienas to- 
kių buvo šveicaras profesorius Juozas Ere- 
tas. 1919 m. spalio 15 dieną, turėdamas 
tik 23 metus, jis atvyko į Lietuvą ir čia 
dirbo iki naujos okupacijos - 1941 m. ko- 
vo 22 d. su šeima išvyko iš Lietuvos. 

Juozas Eretas (1896 10 18-1984 03 13) 
- iškilus Lietuvos ir Šveicarijos mokslinin- 
kas, filosofijos mokslų daktaras, Lietuvos 
universiteto (vėliau pavadinto Vytauto Di- 
džiojo vardu) profesorius, daug nusipel- 
nęs Lietuvių katalikų mokslo akademijai 
- išrinktas jos akademiku, vėliau - garbės 
nariu, literatūros istorikas ir pedagogas, 
publicistas, Lietuvių rašytojų sąjungos 
(JAV) garbės narys, visuomenės veikėjas, 
Lietuvos kariuomenės savanoris, Lietuvos 
telegramų agentūros (ELTA) steigėjas, dir- 
bęs ten, kur labiausiai tuo metu reikėjo jo 
sumanumo ir energijos. 

Nesiliovė rūpintis Lietuva ir priverstas 
iš jos pasitraukti. Pergyvendamas dėl lietu- 
viškos išeivijos likimo, ieškodamas išeities, 
parašė „Tremties trilogiją“: „Tremtis - pra- 
keikimas ar uždavinys“ (1964 m.), „Trem- 
ties lietuvis idėjų sūkuryje“ (1965 m.) ir 
„Mažosios tautos ir valstybės“ (1966 m.). 
J. Eretas nepailsdamas kėlė Lietuvos lais- 
vės klausimą visuomenei skaitomose pas- 
kaitose, rašydamas straipsnius į įvairius Va- 
karuose leidžiamus žurnalus užsienio kal- 
bomis. Svarbi studija apie pamirštuosius 
baltus (1969 m.), apie baltų tautas bei jų 
likimą (1970 m.), apie lietuvių kalbą bei 
jos archainį turtingumą (1971 m.). J. Ere- 

tas daug pasitarnavo ateitininkijai, 1960 m. 
išleisdamas monografiją apie Stasį Šalkaus- 
kį, 0 1970 m. - apie Kazį Pakštą. 1980 m. 
buvo išleista dar viena monografija - „Va- 
lančiaus šviesa už marių“, skirta prel. Pran- 
ciškui Jurui. 

Jau tarpukario Lietuvoje apie Šveicarijos 
sūnų, Lietuvoje radusį antrąją tėvynę, pe- 
riodinėje spaudoje buvo parašytas išsamus 
prof. Stasio Šalkauskio straipsnis', Tačiau so- 
vietinės okupacijos metais už Lietuvos ne- 
priklausomybę užsienyje kovojantis J. Ere- 
tas buvo itin pavojinga valstybei asmenybė 
- tad, be abejo, apie jį buvo tylima. 

Išeivijoje, be įvairių jubiliejinėmis pro- 
gomis parašytų straipsnelių, 1972 m. prof. 
J. Ereto bičiuliai išleido kolektyvinį veikalą 
„Didysis jo nuotykis“ (Prof. J. Eretas tarny- 
boje Lietuvoje), kurį spaudai parengė prof. 
Juozas Brazaitis-Ambrazevičius. Knygą su- 
daro 7 numeruoti ir 2 nenumeruoti (įvadi- 
nis „Tarp dviejų pasaulių“ ir užbaigiamasis 
„Tarp dviejų Tėvynių“) skyriai, parašyti 7 
autorių: S. Šalkauskio (Didysis gyvenimo 
nuotykis), J. Brazaičio (Nekapituliuojanti 
plunksna), A. Skrupskelienės (Auditorija ir 
už jos), A. Šešplaukis (Lietuvio ieškojimas 
Vakaruos), O. Labanauskaitės (Jaunimo 
avangarde), A. Liuimos (Idėjų dinamiko- 
je), S. Ylos (Atžalos). Knyga susilaukė pla- 
taus atgarsio. Dr. Juozas Girnius rašė: „Ar- 
timųjų jo bičiulių paruošta ir išleista ši mo- 
nografija drauge yra visų lietuvių padėka 
profesoriui Juozui Eretui, taip giliai įaugu- 
siam į mūsų tautą ir taip ištikimai jai tar- 
naujančiam, kol Viešpats dar laiko jį gyvą. 

Šiaipjau esame linkę gyvuosius niekin- 
ti, kad galėtume garbinti mirusiuosius. Ge- 
rai, kad bent šį kartą nepasektas šis mūsų 


prastas įprotis“. Visiškai sutinkame su kny- 
gos redaktoriumi: „Nelaukiame poeto, dai- 
lininko, muziko mirties, kad turėtume ver- 
tinti jų poeziją, tapybą, kompozicijas. Nė- 
ra pagrindo laukti visuomenei dirbusio 
žmogaus mirties, kad įvertintume jo veik- 
lą. Tokio veikėjo darbus apžvelgti net sku- 
besnis reikalas nei poeto, dailininko, mu- 
ziko. Pastarieji palieka objektyvų, nenyks- 
tantį kūrybos produktą, ir prie jo galima 
grįžti bet kada. Visuomenę formavusio 
žmogaus veikla nėra tokia išliekanti, nes 
vienas po kito dingsta tie, kurių dvasią jic 
formavo“ ( p. 20). 

Todėl, toliau cituojant, „dabar žvelgia- 
ma į prof. J. Ereto tarnybą Lietuvai, kuri 
nėra tik jo išlikę moksliniai veikalai“ (p. 21)“. 

Nepriklausomybę atgavusioje Lietuvo- 
je apie J. Eretą plačiau imta kalbėti, minint 
jo mirties 10-ąsias metines, O itin plačiai jo 
vardas nuskambėjo minint 100-ąsias gimi- 
mo metines (tai ir straipsniai, skirti profe- 
soriui J. Eretui, straipsniai-interviu su pro- 
fesoriaus vaikais, atvykusiais į jubiliejinius 
renginius, tai ir straipsniai, aprašę rengi- 
nius)'. Buvo parengta ir studija, supažindi- 
nanti su J. Ereto požiūriu į lietuvių tautos 
kultūrą 35-erių (1896-1931) metų laikotar- 
piu iš jau gana brandaus 75-erių metų am- 
žiaus (kalbama apie J. Ereto studiją LKMA 
suvažiavimo darbuose, „Dvi generacijos 
mūsų krikščioniškos kultūros tarnyboje. 
Nuo „Tėvynės sargo“ įsteigimo iki „Nau- 
josios Romuvos“ įkūrimo (1931). 

Rengiantis jubiliejams ir jubiliejinių 
renginių metu straipsnio autorei pavyko 
sutikti ne vieną buvusį profesoriaus Juozo 
Ereto studentą, gauti jų parašytus prisi- 
minimus (prisiminimai saugomi autorės 

asmeniniame archyve). Buvę studentai pa- 
teikė įdomių žinių apie savo mokytoją- 
pedagogą, mokslininką, jaunimo vadovą, 
nuostabų plataus masto renginių organi- 
zatorių, šeimos tėvą. Darbe panaudoti dr. 
Antanės Kučinskaitės (Vilnius), Vinco Se- 
lioko (Panevėžys), dr. Vinco Šmulkščio 
(mirusio Čikagoje), dr. Jono Dainausko 
(Čikaga), prof. Adolfo Damušio (Vilnius) 
prisiminimai. 

Šiame straipsnyje, remiantis paties J. Ere- 
to mintimis: jo straipsniuose ar knygose už- 
fiksuotais savo gyvenimo epizodais, moksli- 
ninkų, bendravusių su J. Eretu, darbais, jį 
pažinojusių prisiminimais bei tarpukario Lie- 
tuvos periodine spauda, siekiama supažin- 
dinti su profesoriaus Juozo Ereto, daugiau 
kaip dvidešimtį metų išgyvenusio Lietuvo- 
je, veiklos pagrindinėmis kryptimis, tikintis 
sužadinti mokslininkų dėmesį, nes kiekvie- 
na minėtų krypčių laukia išsamios moksli- 
nės studijos. 


Šveicaras vyksta į Lietuvą 

Kas paskatino šveicarą, kurio laukė 
mokslinė garbė ir karjera Vakarų univer- 
sitetuose, atvykti į nieko jam negalinčią 
pažadėti Lietuvą. Pasiklausykime paties 
profesoriaus kalbos, pasakytos Miunche- 
ne 1977 metais, minint Lietuvos Nepri- 
klausomybės dieną : „Vieną gražią dieną 
atvyko (į Friburgą, kur tuo metu studijavo ir 
dentas Mykolas Ašmys iš Klaipėdos krašto. Iš- 
džiūvęs, tai pamaniau sau - ne visai sveikas. 
Man buvo 21 metai, jam — 28... Atvažiavo į 
Friburgą, kur universitetas pripažino, kad jo 
disertacija visai gera ir po dviejų- trijų semest- 
rų bus galima duoti daktaro laipsnį... Deja, 

1918 metų rudenį užėjo pirmą kartą ta baisi 
liga - hispanka - gripas. Epidemija apėmė vi- 
są Europą ir nušlavė tūkstančių tūkstančius 
žmonių. Tai buvo baisi liga. Ir Ašmys, kuris 
studijavo universitete ir gyveno sanatorijoj virš 
Lozanos, buvo paguldytas į lovą. Tuomet jis 
mane pasišaukęs sakė: „Žinok, Juozai, mir- 
siu...“ Ir man taip graudu buvo atsisveikint 
tuo metu, kai Lietuva kaip tik atsistojo ant 
kojų, atgavo vėl po 123 metų laisvę... „Dabar, 
kaip aš būčiau pasiruošęs dirbti! Suprask ma- 
no situaciją. Juozai, jeigu aš mirsiu, - prisiek, 
kad tu mano vietoj važiuosi į Lietuvą...“ Ką 
man daryti? Aš turėjau kitą pakvietimą. Ita- 
lai mane buvo kvietę - karui pasibaigus - į 
Padujos-Venecijos universitetą germaniškai 
dėstyti. Norėjo šveicaro, kuris kiek natūraliau 
atpasakotų istoriją. Pagunda buvo labai dide- 
lė važiuoti. Man tada tebuvo 23 meteliai. O 
čia kviečia profesoriauti! - Na, tai jau būti- 
nai! Bet, kai man dabar prietelius ištiesė šą- 
lančią ranką, negalėjau ištvert. Jis man pasa- 
kė: „Važiuok nors vieneriems metams, ir liksi 
visą amžių!“ Norėdamas palengvint jam mir- 
tį, sutikau. Jis mirė...“ 

Prieš vykdamas į Kauną, Vokietijoje su- 
tiko bičiulį Stasį Šalkauskį, kuris nebuvo 
patenkintas tokiu planu: „Lietuva nualin- 
ta, - kalbėjo Stasys, — ji visai nepanaši į 
Jūsų liuksusinę tėvynę. Joje dar siaučia ber- 
montininkų gaujos. Greit ir žiema prasi- 
dės. Bus ji sunki visiems. Nevykite. Tik 
nusivilsite ir sugrįšite pilnas nusivylimo. 
Važiuokite kitą vasarą. Vasarą mano Tė- 
vynė graži ir nelaimėje“. Tačiau J. Eretui 
spiriantis tuoj pat išvykti, Stasys Šalkau- 
skis priminė Mykolui Ašmiui duotą paža- 
dą: „Tai bent pasiryžkite Ašmiui pažadė- 
tus metus ten išbūti!" 

J. Eretas pasiryžo išbūti vienerius me- 
tus, tačiau tie vieneri išaugo vos ne iki 
dvidešimt vienerių. Ir jei ne sovietinė oku- 
pacija, šis šveicaras visą gyvenimą būtų 
dirbęs Lietuvoje. 

Atvyko į Lietuvą ne tik mokėdamas 
lietuvių kalbą, bet jau ir dirbęs Lietuvos 
Informacijų biure, rašęs straipsnius žur- 
nalams, biuletenius, bet ir vokiečių kal- 
ba parašęs 500 puslapių knygą apie Lie- 
tuvą, kurioje nušvietė garbingą Lietuvos 
pracitį, jos kovas („Lietuva: praeitis, da- 
bartis ir ateitis“). Didelį pasisekimą turė- 
jusi knyga greit buvo išversta į prancūzų 
kalbą. Tad žinios plito apie Lietuvą J. Ere- 
to dėka. O nelaimių nukamuota tolima 
Lietuva J. Eretui dar Šveicarijoje tapo sa- 
va ir brangi. 


Užsienio reikalų ministerijoje. 
ELTO's įkūrimas 

1919-1941 m. laikotarpiu atsiskleidžia 
dvi pagrindinės profesoriaus veiklos kryp- 
tys: politinė-visuomeninė ir mokslinė. Pra- 
džioje ypač gausi ir aktyvi visuomeninė 
veikla pamažu perleidžia pozicijas moks- 
linei veiklai, nors daugelio visuomeninių 
pareigų J. Eretas taip ir neatsisakė. 

1919 m. spalio 15 d. J.Eretas atvyko į 
Kauną. „Pirmas įspūdis mane slėgte prislėgė. 
„Kaunas — tai kietas pabudimas“, - skun- 
džiausi savo bičiuliui. Bet buvau davęs žodį ir 
norėjau jį ištesėti““, 

Jau po keleto dienų J. Eretas buvo pa- 
skirtas Užsienio reikalų ministerijos pata- 
rėju. Imasi organizuoti spaudos biurą, ku- 
ris tada buvo labai reikalingas informuoti 
pasauliui apie atsikuriančią Lietuvą. Pra- 
dėtas organizuoti Informacijos biuras grei- 


tai išsiplėtė. Todėl 1920 m. buvo sudary- 
tas Informacijų departamentas (direktoriu- 
mi buvo J. Eretas), o šio departamento 
žinioje 1920 m. balandžio 1 d. Ereto pa- 
stangomis buvo įsteigta Lietuvos Telegra- 
mų Agentūra - ELTA. Reikėjo greit pa- 
skleisti žinias į pasaulį ir iš jo priimtas per- 
duoti Užsienio reikalų ministerijai, lietu- 
vių laikraščiams ir radijui. 

Lietuvai neturint pastovių santykių su 
užsienio agentūromis, J. Eretas aplanko Ry- 
gą, Helsinkį, Berlyną, Paryžių, Šveicariją. 
Kadangi Lietuvoje tokiam darbui nebuvo 
tinkamai pasiruošusių žmonių, J. Eretas ren- 
ka bendradarbius ir juos apmoko. Vilniuje 
šeimininkavusių bolševikų propagandai at- 
sverti, J. Eretas 1920 m. išvyko į Vilnių ir 
čia įsteigė „Eltos“ skyrių. Bolševikams pa- 
likus Vilnių, į jį persikėlė visa Užsienio rei- 
kalų ministerija, Informacijų departamen- 
tas ir „Elta“. Šį įvykį J. Eretas prisiminė po 
40 metų: „Gavau kartu su visa ministerija per- 
sikelti į sostinę, kur savo departamentą laiki- 
nai įkūriau tuščiuose vyskupo rūmuose. Vilnius! 
Buvau išsiilgęs istoriškos Lietuvos sostinės, Vy- 
kau tad su šventadienio džiaugsmu. Tačiau 
man nejauku darėsi tiek aplenkėjusių gyven- 
tojų tarpe; jaučiausi vienas kaip našlaitis““. 
J. Ereto vienatvę praskaidrino iš studijų grį- 
žęs S. Šalkauskis: „Jis pasiliko kurį laiką ir 
vedžiojo mane laisvomis valandomis po mies- 
tą, aiškindamas istoriškąsias vietas. Visa Vil- 
niaus pracitis man atgijo, nes draugo balsu net 
akmenys į mane prabilo. Ne tik praeitis, bet ir 
ateitis, nes aukštai ant Trijų Kryžių kalno, kur 
praleidome ilgas valandas, jis man atskleidė sa- 
vo mintis ir planus: 

Lietuva toli gražu ne tokia, kokia ji galėtų 
ir turėtų būti. Tegul istorikai svarsto, kodėl 

taip yra, mes gi turime rūpintis ateitimi. O tą 
ateitį mes turime pastatyti ant trijų kolonų — 
ant lietuvybės, krikščionybės ir demokratybės. 

Mes turime išsiauklėti tokį lietuvį, kuris 
su tam tikru pasididžiavimu prisipažins es45 
lietuvis. Naujoji lietuvybė atsikratys menka- 
vertiškiumo jausmo, užvaldančio šiandien dau- 
gelį mūsų tautiečių. Bet iš kitos pusės lietuvis 
nebus nacionalistas, nes žino, kad nėra „iš- 
rinktųjų tautų“. Išdidumas, kaip jis, pvz., reiš- 
kiasi himne „Deutschland iber alles“, mums 
bus svetimas... mums gi reikia pilnutinio lie- 
tuvio, tokio, kuris ir religiškai būtų atgimęs. 
Dėl to mes nebesikratysime krikščionybės, kaip 
tai yra padariusi žymi senosios inteligentijos 
dalis, paveikta Maskvos bei kitų rusų univer- 
sitetų... Tos krikščioniškos dvasios įkvėpti, mes 
sugebėsime ir tinkamai nustatyti savo santy- 
kius su artimu. Mes gerbsime kiekvieną, ne- 
paisydami luomo, užimamos vietos, turtingu- 
mo ar religijos, Mūsų viešajame gyvenime kiek- 
vienas doras pilietis galės pasidarbuoti pagal 
savo gabumus, nes demokratybė bus trečiasis 
mūsų veikimo stulpas“?, Šios S. Šalkauskio 
mintys, be abejo, jaudino jaunąjį šveicarą, 
buvo svari atrama tolesnėje Juozo Ereto 
veikloje. Šių principų J. Eretas laikėsi visą 
gyvenimą, skiepydamas juos ir kitiems. 

Vilniuje S. Šalkauskis J. Eretą įtraukė į 
Romuvos veiklą. Antrajame „Romuvos“ 
sąsiuvinyje turėjo būti įdėtas ir J. Ereto 
rašinys, skirtas Dantės jubiliejui (1221- 
1921). Tačiau netekus Vilniaus ir Užsienio 
reikalų ministerijai evakuojantis į Kauną, 
pritrūko laiko užbaigti rašinį. 

Lenkų įsiveržimas visą pradėtą darbą 
pavertė niekais. J. Eretas sėkmingai padė- 
jo pervežti į Kauną įstaigas su valdžios tur- 
tu. „Pasitraukęs skubotai iš Vilniaus sykiu 

su lietuviais, dr. Eretas po kelių dienų grįž- 
ta į jį su visu traukiniu, išekspedijuotu grą- 
žinti pasilikusius ten valdininkus ir įstai- 
gas su valdžios turtu. Šita misija dr. Ere- 
tui pavyko sėkmingai, nežiūrint tų sunke- 
nybių, kurios buvo pastojusios jam kelią 
šitos savotiškos kelionės metu“! 

Būdamas veiklus, temperamentingas, 
negali likti neveiklus lenkų atžvilgiu. Įsto- 
jęs į I Savanorių pulką, 1920 m. spalio 15- 
gruodžio 6 d. dirba organizacinį darbą, ei- 
damas pulko adjutanto pareigas. Svetim- 
šalio įstojimas į savanorius buvo svari pas- 
kata daugeliui lietuvių inteligentų. 

Tačiau gana greitai J. Eretas atšaukia- 
mas iš karo tarnybos — prasidėjus dery- 
boms su lenkais, prireikė aktyvios infor- 
macijos užsienio šalims. Vykstant lietu- 
vių-lenkų deryboms Ženevoje ir Briuse- 
lyje, J. Eretas Lietuvos delegacijos sudėty 
organizavo spaudos informaciją. J. Erc- 
tas, lankydamas užsienio šalis, skaitė pas- 
kaitas, informavo spaudą, propagavo lie- 
tuvių tautos teisių atstatymą - dirbo kaip 
lietuvių delegacijos spaudos atašė. 

Prof. S. Šalkauskis konstatavo, kad iš 
vienos tokios kelionės J. Eretas atsivežė 
Lietuvai pripažinimą de jure. Būtent, atvy- 
kęs į Helsinkį spaudos ir propagandos rei- 
kalais, jis buvo lietuvių bičiulio prof. Nie- 
mio paragintas daryti diplomatinių žygių 
Lietuvos pripažinimo naudai, Susisiekęs su 
Lietuvos Užsienio reikalų ministerija, jis 
„ėmėsi demaršų, kurie netikėtai greit ap- 
sivainikavo pasisekimu““*, 

1921 m. rugpjūčio 19 d. Šveicarų Fe- 
deralinė taryba pripažino Lietuvą laisva ir 
nepriklausoma valstybe de jure (su sąlyga, 
kad galutinai nustatys sienas). Iki tol Lie- 

tuvą buvo pripažinusios šešios valstybės: 
Vokietija, Rusija, Meksika, Argentina, Lat- 
vija ir Estija. „Taigi, šveicarų pripažinimas 
Lietuvos valstybės de jure nepriklausomos 
iš tikrųjų yra lyg ir pirmas didesnės reikš- 
mės žingsnis, paskui kurį lengviau jau bus 
padaryti tą patį ir kitoms valstybėms... 
Šveicarų pripažinimas Lietuvos nepriklau- 
somybės de jure ypač svarbus, kad tuojau 
mus įveda į tarptautinę kooperaciją, ne- 
laukiant kitų pripažinimo. Šveicaruose — 
mazgai tarptautinių Pašto, Telegrafo, Ke- 
lių, Raudonojo kryžiaus ir kitų sąjungų. 
Šveicarai įregistruoja naujus narius ir no- 
tifikuoja kitoms valstybėms-nariams. Tai- 
gi, nuo rugpjūčio 19 d. mes būsime jau 
Europos valstybių šeimynoje bent keleriais 
dalykais“". Be abejonės, šiam pripažinimui 
įtakos, kad ir netiesioginės, turėjo ir švei- 
caras Juozas Eretas. O jis pats, kaip jau 
žinome, iš kelionės į Helsinkį atvežė Lie- 
tuvai pripažinimą de jure. Tai neginčytinai 
svarbūs J. Ereto nuopelnai atsikuriančiai 
Lietuvos valstybei. 

1977 m. Lietuvos nepriklausomybės die- 
nos minėjime Miunchene prof. J. Eretas pa- 
sakojo ELTOS kūrimo bei vardo istoriją: 
„Lietuvoj iš tikrųjų man buvo didelis džiaug- 
smas. Pakliuvau į Užsienio reikalų ministeriją 
ypač informacijai sutvarkyti. 1920 m. paprašė 
ministeris dr. Purickis, kuris Friburge su ma- 
nin buvo baigęs mokslus, įkurti telegrafo-teleg- 
ramų agentūrą. Prancūzai turėjo „Havas“, vo- 
kiečiai turėjo „Wolf“, anglai - „Reuter“ , ir 
nes turėjom turėti. Ir mes turėjom siųsti žinias 
į visą pasaulį apie savo kraštą, kad pasaulis 
žinotų, jog yra Lietuva; ir kad iš pasaulio gau- 
tume žinių ir praturtintumėe savo gyvenimą. Tai 
padariau. Tapau įkūrėju tos pačios agentūros 


ir buvau pirmuoju jos direktoriumi. Reikėjo pa- 
galvoti, kaip pavadinti agentūrą? Buvo siūlyta 
pavadinti „Litopress“, pagal latvių „Latopress“. 
Bet truputį per ilgas žodis. Dalyvaujant minist- 
rui Klimui, viceministrui ir departamento di- 
rektoriui Balučiui ir man, nusprendėm vardą 
„LTA“ - Lietuvos telegramų agentūra. Bet labai 
sunku ištart. Tada Klimas pasiūlė pridėti vie- 
ną raidę: „Kadangi įkūrėjas ir direktorius (Ere- 
tas) prasideda „E“, pridėkim tą „E“. Ir išėjo 
„Elta“. Nutarė, kad labai lengva ištarti ir kad 
tai bus drauge paminklas direktoriui... Ką aš 
galėjau padaryti — du balsai prieš vieną. Tą 
vardą taip ir priėmė. Aš tą atsitikimą priimų 
gana linksmai; truputį juokinga, nės mane lie- 
Čilis 

Užsienio reikalų ministerijoje J. Eretas 
dirbo tol, kol buvo suformuoti „Eltos“ 
kadrai ir sutvirtėjo santykiai užsienyje — 
iki 1922 m. vasario 4 d. 1922 m. vasario 
7-8 d. „Tėvynės balse“ pateikiama žinutė 
„ELTOS direktoriumi vietoj atsistatydinu- 
sio p. Ereto paskirtas p. Matas Šalčius. 
P. Eretas perdavė p. Šalčiui savo įstaigą Va- 
sario 4 d. Užsienio reikalų ministeris pa- 
reiškė ponui Eretui pasigailėjimą dėl jo at- 
sistatydinimo““?. 
1922 m. J. Eretas priėmė Lietuvos pi- 


lietybę. Įstojo į Krikščionių demokratų par- 


tiją, kaip labiausiai atitinkančią jo sociali- 
nę ir religinę pasaulėžiūrą. Buvo išrinktas 
į II Seimą. Čia jis visų priešininkų akyse 
tapo neprašytu įsiveržėliu. Jei anksčiau vi- 
sų partijų nariai, tikėdamiesi J. Ereto prie- 
lankumo, jį palaikė, siekė patraukti į savo 
gretas, tai dabar jis visiems tapo priešu. 
Seime J. Eretas atstovavo kultūriniams rei- 
kalams: jaunuomenės globai, blaivybei, 
švietimui. Grynai politiniuose klausimuo- 

se buvo mažai aktyvus. Svarbių darbų nei 
partijoje, nei Seime neatliko. 1923 m. pa- 
vasarį, pradėjęs nuo 1 apygardos (Mari- 
jampolėje) į II Seimą, išėjo nelaukdamas 
kadencijos galo - 1924 m., palikdamas „erš- 
kėčiuotąjį politikos veikėjo kelią““*. S. Šalkau- 
skis savo bičiulio politinę veiklą ir jo pa- 
sekmes perteikė straipsnyje „15 metų kul- 
tūrinėje Lietuvos tarnyboje“. Kadangi mū- 
sų darbe nedetalizuojamos J. Ereto gyveni- 
mo Lietuvoje sunkenybės ir likimo bandy- 
mai, kuriuos šveicaras garbingai, kartais su 
stoišku tvirtumu pakėlė - tai būtų plati sa- 
varankiška tema, - pateiksime išsamią cita- 
tą, kurioje S. Šalkauskis nurodė konkrečias 
nesėkmių priežastis. Prof. S. Šalkauskis ra- 
šė: „Apskritai šitas žymus organizatorius, 
gabus kalbėtojas ir vaisingas pradininkas 
(iniciatorius) nei partijoje, nei seime ne- 
paliko žymesnių pėdsakų iš savo veikimo. 
Buvo tam ištisa eilė priežasčių. Dr. Eretas 
neturėjo iš tikro pakankamai davinių lie- 
tuviškajai politikai varyti seimų laikais. Per 
mažai dar surištas su lietuvių visuomenės 
šaknimis, jis, be to, pasižymėjo ypatybė- 
mis, kurios nebuvo palankios politiniam 
vadovavimo darbui. Tam tikras individu- 
alizmas, kartais politinio takto stoka, nesi- 
stengimas daryti sau draugų, nepaisymas 
greit augančio priešininkų skaičiaus ir šiaip 
jau nenoras atsidėti politinei akcijai su vi- 
sa siela, — visa tai padarė, kad šita akcija 
negali būti pavadinta tikrai sėkminga, pa- 
lyginant ją su kitomis jo veikimo sritimis. 
Politinėje akcijoje dr. Eretas viena tikrai 
yra pasiekęs: vienu kitu neapmąstytu Žo- 
džiu, vienu kitu neatsargiu žygiu, o ypač 
savo kitoniškumu, kuris pas mus dažnai 
laikomas didele nuodėme, jis prisigamino 

daug atkaklių ir kartais nesugebančių apie 
jį objektyviai spręsti priešininkų, kurie 
kiekviena proga buvo pasiryžę pulti jį vi- 
somis turimomis priemonėmis. Ypač aštri 
ir dažnai neteisinga kampanija prasidėjo 
spaudoje, kuri protarpiais, progai pasitai- 
kius, pasikartoja net iki šiolei (t. y. 1934 
m., šiais metais S. Šalkauskis parašė straips- 
nį apie J. Eretą. — A.V.). Žmonės, kurie 
lengvai dovanoja stambius faux pas žy- 
miausiems mūsų visuomenės politikams, 
kartais sugeba priskaldyti visus vežimus iš 
kokio nors vieno nereikšmingo dr. Ereto 


pasielgimo“"", 


Visuomeninė-kultūrinė veikla 

Visuomeniniame-kultūriniame darbe, 
kuris buvo itin aktyvus 1919-1928 me- 
tais, galima išskirti tris J. Ereto veiklos 
kryptis: blaivybė, sportas ir jaunimo or- 
ganizacijos. 


Blaivybės draugija 

Paragintas kan. Tumo, J. Eretas prisi- 
dėjo prie 1921 m. Lietuvių Katalikų Blai- 
vybės draugijos atgaivinimo, blaivybės 
laikraščio „Sargyba“ įkūrimo. 1921 m. rug- 
sėjo 10 d. sušauktame visuotiniame „Blai- 
vybės“ skyrių atstovų metiniame susirin- 
kime svarstyta 12 klausimų. Vienas svar- 
biausių - Vyskupo Motiejaus Valančiaus 
vardo Fondo Lietuvai blaivinti įsteigimas; 
supažindinta su Šveicarijoje vykusiu XVI 
tarptautiniu priešalkoholiniu kongresu“. 
Pranešimą apie kongreso Lozanoje dar- 
bus skaitė J. Eretas. Susirinkime dalyvavo 39 
atstovai iš 27 skyrių ir daug svečių. Buvo 
priimtos ir svarbios rezoliucijos". 1921 m. 
rugsėjo 18-20 d. Kaune vyko Lietuvių mo- 

terų Katalikių draugijos metinė konferen- 
cija (dalyvavo 60 draugijos skyrių atsto- 
vių, per 200 svečių). Konferencijoje turi- 
ningas kalbas pasakė Blaivybės draugijos 
pirmininkas kun. Marma ir dr. J. Eretas. 
Jų kalbų įtaigoje nutarta dėti visas pastan- 
gas visuomenės blaivinimui, pradedant 
nuo savęs ir savo draugijos narių. Tuo tiks- 
lu prie draugijos skyrių nutarta sudaryti 
abstinenčių sekcijas, kurių uždavinys - pro- 
paguoti priešalkoholinį susipratimą??. 

1922 m. gegužės 21-25 d. Berlyne vy- 
kusiame įvairių blaivybės draugijų kong- 
rese (suvažiavo apie 2000 dalyvių) Lietu- 
vai atstovavo J. Eretas (nuo Lietuvos blai- 
vininkų) ir mokytoja Arminaitė (nuo Lie- 
tuvos katalikų mokytojų sąjungos)*!. Taip 
Lietuva buvo įtraukta į tarptautinį blaivy- 
bės draugijų judėjimą. Čia vėl gi nemažas 
nuopelnas priklauso ir J. Eretui. 

Reikia manyti, kad ne be J. Ereto ini- 
ciatyvos 1922 metų sausio pabaigoje Lie- 
tuvoje buvo suorganizuota ir priešalkoho- 
linė savaitė: sausio 29 d. (sekmadienį) baž- 
nyčiose buvo pasakyti atitinkami pamoks- 
lai, o Kaune - Liaudies namų salėje - bu- 
vo suorganizuotas mitingas, kuriame apie 
alkoholizmą kalbėjo dr. J. Eretas ir kitos 
asmenybės??, 

Profesorius J. Eretas kalbėjo ne viena- 
me blaivybės draugijos susirinkime. Jo kal- 
bą, pasakytą Vilkaviškyje 1922 metais, pri- 
simena Vincas Seliokas: 

„Pirmą kartą dr. Eretą išgirdau kalbant 
1922 metais Vilkaviškio Lietuvių katalikų 
Blaivybės draugijos suruoštame mitinge. 
Nors jis vartojo dabar jau žinomus argu- 
mentus, bet jo kalba buvo patraukli ir įti- 
kinanti. 


Pradžioj aiškino, kad alkoholis — tai 
yra grybinių bakterijų sugadinti maisto 
gaminiai — jų bakterijų atmatos ir, kad 
kaip rauge susidaro didesnės negu 6*6 šių 
atmatų koncentracija, šios bakterijos pa- 
čios savo atmatose žūna. O žmogus iš- 
moko šias grybelių atmatas išgarinti, kon- 
densuoti ir ... gera kaina mažiau išma- 
nantiems parduoti... Alkoholis nėra nei 
skanus, nei žmogaus organizmui reika- 
lingas. Bet jis laikinai pakelia nuotaiką, 
apsvaigina, o daugiau išgėręs žmogus ne- 
tenka savikritikos: kalba kvailystes, daro 
nesąmones, o kitą dieną - serga, pagirio- 
ja ... ir gailisi... Bet dažniau išgeriantieji 
greit prie šio apgaulingo skysčio pripran- 
ta - suserga alkoholizmu ir negali be šio 
narkotiko nei normaliai gyventi, nei dirb- 
ti. Tuo būdu alkoholis stumia į skurdą, į 
nelaimę šeimas. O kadangi alkoholis turi 
ir genetinių pasekmių - jis stumia tautą 
į išsigimimą. 

Dr. J. Eretas dar peikė Lietuvoje papli- 
tusį paprotį versti šio skysčio nemėgstan- 
čius jį gerti“. 

Profesorius ne tik propagavo blaivybės 
idėjas, bet rodė ir sektiną pavyzdį. Dirb- 
damas universitete, kiekvieno semestro 
pabaigoje į savo butą pasikviesdavo stu- 
dentus germanistus, juos vaišindavo. Ant 
jo gausaus vaišių stalo niekada nebūdavo 
nei alaus, nei vyno, nci šampano - nekal- 
bant jau apie stipriuosius gėrimus. Kurį 
laiką J. Eretas buvo vienas populiariausių 
blaivybės idėjos propaguotojų Lietuvoje. 

Profesorius J. Eretas įkūrė blaivybės 
avangardą - vaikų „Angelo Sargo“ drau- 
giją su savo organu „Angelas Sargas“, vė- 
liau perkrikštytu „Žvaigždute“ . 1931 m. 

angelaičių draugija atsiskyrė nuo blaivinin- 
kų ir tapo savarankiška organizacija. 

J. Eretas padėjo Studentų Ateitininkų 
Abstinentų korporacijai. 

Kad jaunimas neįprastų sėdėti prie stik- 
lelių, o turėtų sveikų pramogų, dr. J. Ere- 
tas imasi organizuoti sportą“. 


J. Eretas ir sportas 


1921 m. J. Eretas pakviečiamas nariu į 
Lietuvos fizinio lavinimo sąjungos (LFLS) 
Centro valdybą. Čia jis kartu su kitais val- 
dybos nariais įkuria laikraštį „Sportas“, or- 
ganizuoja pirmąją sporto šventę. 1922 m. 
drauge su K. Dineika kuria Lietuvos Gim- 
nastikos ir Sporto Federaciją (LGSF), or- 
ganizuoja jos organą — laikraštį „Jėga ir 
grožis“. Įsikūrusias gausias sportines or- 
ganizacijas ima vienyti Lietuvos Sporto Ly- 
ga (1923 m.). J. Eretas — vienas jos organi- 
zatorių, renkamas Centro valdybos nariu. 
Ir 1927 m. sausio 29 d. Lietuvos Sporto 
Lygos suvažiavime J. Eretas buvo išrink- 
tas į naują Centro komitetą (pirm. dr. Jur- 
gelionis, nariai: prof. J. Eretas. J. Treinys, 
Bulota, Pranaitis)“* J. Eretas vadovavo ir 
pirmajai ateitininkų sporto olimpiadai, 
vykusiai Palangoje 1927 m. liepos 18 d.5, 
Ilgą laiką J. Eretas buvo aktyvi figūra 
sportiniame Lietuvos gyvenime. Kartu su 
K. Dineika parašė „Lengvosios atletikos 
vadovėlį“ (1922 m.), vėliau ( 1923 m.) iš- 
spausdino „Muštuką ir kumščiasvydį". Sta- 
sys Barzdukas rašė: „Kai vieną kartą atvy- 
ko kažkokia proga į Marijampolę ir mus 
supažindino su trišokiu ir kumščiasvydžiu, 
mes iš karto tapome sporto entuziastais“, 
O minėtas panevėžietis V. Seliokas prisi- 
mena J. Ereto pasakytus žodžius apie spor- 

tą: „Sportas reikalingas ne tik siekiantiems 
rekordų - norintiems pagarsėti, bet dar labiau 
reikalingas tautos sveikatingumui, jos kūno 
kultūrai kelti... Jaunuoli, eidamas į sporto 
aikštę, nepamiršk ir bendražmogiškų elgesio 
normų. Geriau gražiai - nepažeidžiant spor- 
to taisyklių ir elgesio normų pralaimėti, ne- 
gu, brutaliai žaidžiant, laimėti“. Labiausiai 
J. Eretas propagavo krepšinį ir kitas leng- 
vosios atletikos šakas, nes futbolą laikė tik 
kojas lavinančia sporto šaka, o boksą „gal 
arčiau gladiatorių sankirčio negu sporto“. Is- 
torikas Jonas Dainauskas prisimena profe- 
soriaus veiklą, propaguojant sportą bei į jį 
įjungiant jaunimą. J. Ereto siūlymu iš įvai- 
rių ambasadų atstovų buvo sudaryta ko- 
manda, kuri 1920 m. gegužės mėnesį rung- 
tyniavo su lietuvių komanda. Lietuviams 
laimėjus, buvo džiaugiamasi, kad Lietuva 
nugalėjo visą pasaulį. Liepos mėnesį buvo 
suorganizuota pirmoji sporto šventė: fut- 
bolas, bėgimas, o rudenį - pirmosios leng- 
vosios atletikos varžybos. Rungtynėse da- 
lyvavo ir J. Eretas, pelnydamas ne vieną 
prizą. Nuo J. Ereto Lietuvoje į sportinę 
veiklą aktyviai įsijungė ir lietuviai. Tad lie- 
tuviams į sporto pasaulį, - teigia moksli- 
ninkas J. Dainauskas, - prof. J. Eretas bu- 
vo savotiškas propeleris. 


Darbas jaunimo organizacijose - 
Pavasarininkai 
Ryškiausiai J. Ereto organizacinis talen- 
tas atsiskleidė katalikiškos kaimo jaunimo 
organizacijos „Pavasaris“ sąjungoje. Ši są- 
junga buvo ir iki J. Ereto. Tačiau jam pir- 
mininkaujant - 1922-1928 metais - sąjun- 
ga ypač sustiprėjo, įgavo naujų veiklos for- 
mų, susiformavo nauja valdymo struktū- 

ra. Centro valdybai tapo pavaldūs regio- 
nai, šiems — rajonai, pastariesiems — Že- 
miausia grandis — vietinės kuopos. Apie 
savo, kaip „Pavasarininkų“ organizacijos 
vado iškilimą, J. Eretas kalbėjo kukliai: 
„Lietuvoj turėjau laimės organizuoti toliau 
ELTA ir jaunimą. Buvo tai visokių — ateiti- 
ninkų ir pavasarininkų. Pavasarininkų šefas 
kun. Kapočius pakvietė mane į metinį suva- 
žiavimą. Nuvykau kaip svečias ir išėjau kaip 
pirmininkas... Kaip jie mane taip bematant 
išrinko į pirmininkus, nė nepajutau. Matyt, 
kun. Kapočius taip greit pravedė rinkimus, kad 
neturėjau galimybės atsisakyti. Na, su džiaugs- 
mu reikia pasakyti, - gražus buvo jaunimas! 
Idealizmas to jaunimo neišpasakytas. Man, 
žmogui iš Vakarų, kur visi turi laisvę ir ne- 
moka jos tinkamai branginti, — tas idealiz- 
mas Lietuvoj mane taip nustebino ir sukrė- 
tė“??. Jaunimo idealizmas J. Eretą taip su- 
krėtė, kad jis su jaunuolišku karščiu gynė 
jaunimo idėjas, praplėsdamas jas vakarie- 
tiškais pavyzdžiais. Minėtą suvažiavimą 
prisimena ir Vincas Seliokas: „Asmeniškai 
su dr. J. Eretu susipažinau įsitraukęs į Ka- 
talikiško jaunimo „Pavasaris“ veiklą. Iki 
1922 metų ši jaunimo organizacija nebu- 
vo nei skaitlinga, nei populiari. Vilkaviš- 
kio kuopa turėjo apie 50 narių. Ir į 1922 
metais Kaune vykusią konferenciją buvau 
pasiųstas aš - tada tik 17 metų jaunuolis. 
Konferencija vyko Liaudies namų salėje 
(Mapų gatvėje). Iš tos konferencijos atmin- 
tyje liko Centro valdybos ataskaitinis pra- 
nešimas, kurį padarė tada atrodė jau pa- 
gyvenęs tuolaikinis Centro valdybos pir- 
mininkas dr. Leonas Bistras, ir ypač po to 
vykusios diskusijos. Tuo laiku konferenci- 
joje svečio teisėmis dalyvavo ir dr. Juozas 


Eretas. Jis kalbėjo mandagiai, korektiškai, 
neįžeisdamas asmenų, bet kritikavo iš es- 
mės. Akcentavo, kad pranešimas paruoš- 
tas gerai ir apimantis visą Centro valdy- 
bos veiklą, bet jis toje veikloje nepastebė- 
jęs nieko jaunatviško — nei žodžio apie kū- 
no kultūrą, sportą, nei apie pažintines iš- 
kylas — ekskursijas, nei apie kultūringus 
pasilinksminimus. O pranešimą apie na- 
rių skaičių, posėdžių, susirinkimų skaičių 
bei finansinę atskaitomybę galėjome iš- 
girsti ir bet kuriame suaugusių žmonių or- 
ganizacijų suvažiavime. Kiek ši organiza- 
cija prisidėjo prie jaunimo fizinių bei dva- 
sinių jėgų kėlimo, mes nieko negirdėjo- 
me. Taip pat negirdėjome, kiek Centro 
valdyba aplankė kuopų, kiek ten surengė 
viešų jaunimui skirtų paskaitų, kiek įstei- 
gė chorų, sporto sekcijų, bibliotekų... 
Centro valdybos atstovai teisinosi lai- 
ko, darbininkų ir kitokiais nepritekliais. 
Tačiau J. Eretas nepasidavė Jis drąsiai kal- 
bėjo: „jaunimui reikia ne viršininkų, ne di- 
delių ponų. Jam reikia vyresnių draugų — Va- 
dovų. Juos nesužavės nei labai garbingi vei- 
kėjų titulai savo liuoslaikio valandėlėmis, 
jiems reikia pilnai atsidavusių, vyresnių 
draugų, gyvo pavyzdžio — pasiaukojusių 
„Darbo arklių“, kurie su jaunatviška energi- 
ja galėtų ne tik nurodinėti, įsakinėti, bet ir 
vadovauti“. Po J. Ereto kalbėjęs Centro 
valdybos atstovas kun. Vaitiekaitis pasa- 
kė, kad gal dar reikėtų teisinti buvusią 
Centro valdybą ir diskutuoti su dr. J. Erc- 
tu, bet, jei jis sutiktų įeiti į naują Centro 
valdybą ir būti tuo, kaip jis sako „Darbo 
arkliu“, tai aš nutylu... Dr. J. Eretas, iki 
tol svečio teisėmis sėdėjęs tarp jaunimo, 
atsistojęs pasakė: „Aš sutinku!“ Salėje kilo 

šūksmai, ovacijos. Dr. J. Eretas vienbalsiai 
buvo išrinktas į naują Centro valdybą. 

Ir tą pat dieną susipažinimo-atsisveiki- 
nimo vakare - jis jau kaip naujas Centro 
valdybos pirmininkas buvo ir mūsų drau- 
gas, ir mūsų vadovas. Jis vadovavo mūsų 
žaidimams, šokiams, o pertraukose pasa- 
kojo apie savo draugystę su žymiais lietu- 
viais intelektualais Šveicarijoje ir apie sa- 
vo pažadą - priesaiką - mirštančiam lietu- 
viui draugui jį pavaduoti Tėvynėje...“ 

Dalyvavęs katalikų jaunuomenės orga- 
nizacijose Šveicarijoje, stebėjęs įvairių Va- 
karų Europos kraštų jaunimo gyvenimą 
gausių kelionių metu, J. Eretas sugebėjo 
pertvarkyti ir reformuoti „Pavasarininkų“ 
veiklą, suteikdamas jai organizuotą ma- 
siškumą. „Šioje srityje darbas jam geriau- 
siai sekėsi: čia jis parodė daug ne kasdien 
sutinkamų sugebėjimų ir užsimojimų'**. 

Šalia laikraščio „Pavasaris“, skirto eili- 
niams nariams, J. Eretas 1923 m. įsteigė 
„Pavasarininkų vadą“, skirtą jaunimo va- 
dovams auklėti ir instruktuoti, o 1926 m. 
laikraštis buvo pertvarkytas ir pavadintas 
„Jaunimo vadu“?. 

Darbui su pavasarininkais J. Eretui rei- 
kėjo talkos, jos ieškojo tarp studentų. „Juos 
jis traukdavo į darbą su kaimo jaunimu 
taip intensyviai, kaip joks kitas profeso- 
rius. Nors šie studentai dažniausiai būda- 
vo visuomeninio darbo nedirbę arba ma- 
žai tedirbę, tačiau dr. Ereto „paimti į ran- 
kas“ bei jo instruktuojami, susiformuoda- 
vo, tapdavo ne tik jo talkininkais, bet kai 
kurie jų išaugdavo į vadovus", 

J. Eretas — masinių jaunimo renginių 
iniciatorius ir organizatorius. Pirmasis toks 
renginys — 1924 m. liepos mėnesį Šiau- 

liuose įvykęs „Pavasarininkų“ kongresas, 
kuriame dalyvavo apie 7000 pavasarinin- 
kų. Niekas iki šiol tokių renginių Lietu- 
voje nebuvo rengęs. Šis kongresas su dai- 
nų bei sporto šventėmis ir jaunimo tauto- 
dailės paroda tapo pavyzdžiu kitų jauni- 
mo organizacijų kongresams. Šį kongresą 
J. Eretas prisiminė ir būdamas Šveicarijo- 
je: „Šventės ruošti ten aš nuvykau apie birželio 
vidurį. Dieną tvarkiau parengiamuosius dar- 
bus, bet kas veikti vakarais svetimame mies- 
te? Visai nelauktai Šalkauskis pasibeldė į Au- 
ris kambarėlio, kurį buvau išsinuomojęs kuk- 
liame viešbutėlyje. Jis pakvietė vakarus pra- 
leisti jo tėvelio namuose, kuriuose tuo laiku 
atostogavo. Kvietimą su džiaugsmu priemiau 
ir toliau maždaug kas antrą vakarą viešėda- 
vau Šalkauskių namuose“ ?'. Taip J. Eretas 
turėjo galimybės artimai susipažinti ir pa- 
bendrauti su prof. S. Šalkauskio broliais ir 
seserimis, jo tėvais: „Viešėti Šalkauskiuose 
reiškė dalyvauti simpoziume, kuris kiekvieną 
svetį gausiai apdovanojo dvasios dovanomis“?*. 
J. Eretas maloniai prisimena :,„Ir prasidėjo 
vakarai! Prie arbatos ginčydavomės muzikos 
klausimais, o paskui klausydavome Bethove- 
no simfonijas“?? - jas grojo vyriausia S. Šal- 
kauskio sesuo Antanina. Tačiau bespor- 
tuojant su skautais J. Eretas išsinarino ko- 
ją. Jį sergantį lankė S. Šalkauskis, o pagal- 
bą suteikė Stasio tėtis. Po kongreso J. Ere- 
tas Šiauliuose pasiliko dar keletą dienų vis- 
ką sutvarkyti. Po atsisveikinimo vakarie- 
nės S. Šalkauskio tėvų namuose J. Eretas 
prisimena: „viršum mūsų žėrėjo dangus ir 
mūsų vilčių žvaigždės“““, 

Įdomus pavasarininkų rajono kongre- 
sas įvyko Marijampolėje 1925 m. liepos 
25 d. per Šv. Oną. Jį aprašė kun. A. Stepo- 

naitis: „Tai buvo vietiniai atlaidai. Mari- 
jampolės rajone tada buvo 16 kuopų. 
Kongresas sutraukė jaunimo ir iš kitų ra- 
jonų. Po pamaldų jaunimas išsirikiavo ir 
patraukė Marijampolės gatvėmis. Žygia- 
vo tūkstančiai. Jų tarpe važiavo 16 gyvų 
paveikslų, vaizduojančių įvairius Lietuvos 
istorijos įvykius. Suplaukusios į atlaidus 
tūkstantinės minios stebėjosi ir gėrėjosi 
tuo šauniu jaunimu "*, 

Už didelius nuopelnus J. Eretas jau 
1924 m. buvo išrinktas „Pavasario“ sąjun- 
gos garbės pirmininku. 1926 m. kaip Lie- 
tuvos katalikiškos jaunuomenės atstovas 
dalyvavo Eucharistiniame kongrese Čika- 
goje. 

1927 m. minint „Pavasario“ sąjungos 15 
metų sukaktį, J. Ereto iniciatyva buvo su- 
organizuotas jubiliejinis kongresas. Šis Kau- 
ne vykęs Kongresas sutraukė apie 11 000 
pavasarininkų, gausių svečių iš užsienio. 
Kartu šis Kongresas buvo paskutinis stam- 
biausias J. Ereto renginys, jam pirminin- 
kaujant „Pavasario“ sąjungai. 1928 m. 
gruodžio mėn. per metinę sąjungos kon- 
ferenciją, J. Eretas dėl susilpnėjusios svei- 
katos atsisakė pirmininko pareigų, pasilik- 
damas „Pavasario“ sąjungos garbės pirmi- 
ninku. Tačiau 1932 m., rengiant jubiliejinį 
Kongresą Kaune, J. Eretas buvo paskirtas 
būsimojo Kongreso vadovu. Deja, kai jau 
buvo užbaigti visi organizaciniai darbai, 
valdžia nebedavė leidimo. Vietoj bendro 
kongreso buvo organizuoti kongresai ra- 
jonuose. Už kalbas Marijampolėje vyku- 
siame kongrese J. Eretas, P Dovydaitis ir 
J. Leimonas buvo nubausti trims mėne- 
siams kalėjimo už „kurstymą vienos vi- 
suomenės dalies prieš kitą ir prieš vyriau- 


sybę“. J. Eretas Kauno, o vėliau Marijam- 
polės kalėjimuose kalėjo nuo 1932 m. lie- 
pos 14 d. iki rugsėjo 7 d.*“. Vėliau J. Eretas 
savo bičiuliui S. Šalkauskiui sakė: „Tada 
tai tikrai nesu buvęs kaltas, bet kadangi anks- 
čiau teko daryti klaidų, tai labai neprotestuo- 
ju prieš šitą likimo bausmę“. 

Tačiau valdžios poelgis su trimis moks- 
lininkais susilaukė atgarsio spaudoje. Per- 
teiksime vieną straipsnelį“: 

„Kam iš to nauda? Sąryšy su „Pavasa- 
rio“ sąjungos kongreso uždraudimu bei 
po Marijampolės kongresėlio įvykusiais 
prof. Dovydaičio, Ereto ir dr. Leimono su- 
ėmimais ir kalinimu, daugeliui bešališkų 
žmonių, net ir iš valdančioms sferoms ar- 
timų asmenų tarpo, kilo rimtų abejonių 
dėl visų tų smarkių priemonių tikslingu- 
mo jau grynai vyriausybės vedamos poli- 
tikos atžvilgiu. Ne vienas bešališkas ste- 
bėtojas yra jau nebe nuo šiandien konsta- 
tavęs du aiškiu dalyku: viena, kad kiekvie- 
nu atveju, kai katalikiško jaunimo organi- 
zacijoms buvo suteikiami leidimai atšvęs- 
ti savo iškilmes ar padaryti susirinkimus 
ir iš atsakomingų vadų buvo paimamas 
žodis, kad nebus „politikuojama“, tai tas 
žodis visada buvo išlaikomas; antra, kad 
kiekvienu atveju, kai tokio leidimo nebu- 
vo duodama, iš to kildavo labai plačiai 
sklindantis susierzinimas, nepasitenkini- 
mas, aibė išsišokimų, pasikarščiavimų ir 
nauda būdavo kaip tik tiems karštiems, 
„opoziciškai“ nusiteikusiems elementams, 
su kuriais, ir tik su jais vienais, vyriausybė 
sakosi kovojanti. Tokiomis aplinkybėmis 
kyla klausimas: kodėl kai kurios įstaigos 
tą susierzinimą lyg tyčia stengiasi sukelti. 
Prof. Kemėšis „Naujojoj Romuvoj“, beieš- 

kodamas priežasčių, prieina išvadą, kad kai 
kam net į aukštokas vietas įsitrynusių as- 
menų nebūsianti svetima „provokacijos 
dvasia“. Mes taip pat esame netoli tos min- 
ties. Juo labiau kad yra Lietuvos politinia- 
me gyvenime trejopos rūšies elementų, 
kurie suinteresuoti palaikyti drumstą ir 
nuolat erzinti katalikų visuomenę. Tie ele- 
mentai šie: 1. Įvairūs karjeristai, prisipla- 
kėliai, kurie savo „uolumu“ ant svetimo 
kailio stengiasi kopti aukštyn tarnybos 
laipteliais; 2. Fanatiški ir akli kairieji ele- 
mentai, kurie sveikina įvairius smarkius 
administracijos aktus, nukreiptus prieš jų 
nekenčiamus „klerikalus“; 3. Gudrūs kai- 
rieji elementai, kurie, jausdami savo šū- 
kius dabar esant Lietuvoje nepopuliarius, 
kiršina kur beprilipdydami prieš katalikus, 
laikydami juos vienintele rimta opozicijos 
pajėga ir tuo būdu siekdami svetimomis 
rankomis graibstyti žarijas ir laukdami iš 
to susierzinimo visiems suprantamų pasi- 
keitimų. Ar aukštieji vyriausybės sluoks- 
niai yra suinteresuoti savo autoritetu pa- 
dengti bet kurios iš šių trijų grupių sieki- 
mus, - mums labai abejotina. Todėl, mū- 
sų manymu, reikėtų budriau apsidairyti 
aplink ir griežtai sustabdyti nesąžiningų 
visuomenės erzintojų darbus. Čia reikia 
dar pridurti, kad ir svetimos valstybės įta- 
koje esančių žmonių taip pat nesunku ap- 
tikti mūsų labai svarbiose įstaigose, o mes 
visi žinome, ko mums gali linkėti kaimy- 
ninių valstybių žmonės“. 

1937 m. Kėdainiuose buvo numatytas 
surengti Kauno arkivyskupijos eucharisti- 
nis kongresas. Kauno organizaciniam ko- 
mitetui pirmininkavo vysk. Teofilius Ma- 
tulionis, nariais buvo: kun. S. Usoris, kun. 

V. Byla. M. Galdikienė. J. Eretas, P. Dieli- 
ninkaitis, K. Kaveckas“. 

1938 m. organizuojant Lietuvos pirmąjį 
eucharistinį kongresą ir jubiliejinį „Pava- 
sario“ federacijos kongresą, be J. Ereto va- 
dovaujančio proto ir rankų nebebuvo ga- 
lima apsieiti. „Atrodė, kad be jo kažin kas 
nepasiseks“, - rašė Juozas Grinius“. 

Pažymėtina, kad pavasarininkų veiklo- 
je J. Ereto iniciatyva 1925 m. buvo įkurtas 
„Pavasario“ liaudies universitetas, vėliau 
pavadintas vyskupo Motiejaus Valančiaus 
vardu, o pajėgesnės pavasarininkų kuopos 
steigė šio liaudies universiteto skyrius. 

Pavasarininkai Lietuvoje buvo didžiu- 
lė katalikiško jaunimo organizacija. Jai 
priklausė daugiausia kaimo jaunimas, bet 
su jais bendradarbiavo gimnazistai ir stu- 
dentai ateitininkai. „Malonu prisiminti, — 
1954 m. išeivijoje rašė kun. A. Steponai- 
tis, - tuos šventadienio susirinkimus su 
paskaitomis ir diskusijomis, tuos pasi- 
linksminimus su dainomis, muzika, šo- 
kiais... Pavasarininkų sąjunga dalijosi į re- 
gionus: Kauno, Vilkaviškio, Telšių, Pane- 


“4 


vėžio, Kaišiadorių ir Vilniaus 


Darbas kitose jaunimo organizacijose 


Tik pradėjus darbą Lietuvos universi- 
tete, kūrėsi įvairios studentiškos organiza- 
cijos. Pirmoji - studentų savišalpos drau- 
gija, užsiregistravusi universitete 1922 m. 
gegužės 18 d. (savo veiklą ji likvidavo 1926 
m.). Tuoj pat, 1922 m. gegužės 24 d., įsi- 
registravo studentų ateitininkų draugovė. 
Visos kitos studentų organizacijos pradė- 
jo kurtis vėliau, tad ateitininkai buvo vie- 
ni pirmųjų lietuviškos studentijos organi- 
zatorių. 

Ateitininkų skaičiui augant, veikla pra- 
dėta diferencijuoti: įsikūrė įvairios sekci- 
jos, greit išaugusios į korporacijas bei 
draugoves. 1932 m. Ateitininkų sąjungai 
priklausė vienuolika savarankiškai veikian- 
čių vienetų: Pedagogų draugovė „Huma- 
nitas“, Abstinentų korporacija, „Giedros“ 
draugovė, „Kęstučio“ korporacija, Meno 
draugija „Šatrija“ , „Vytauto“ klubas, „Bi- 
rutės“ draugovė, Medikų korporacija „Ga- 
ja“, „Activitas“ korporacija, Teisininkų kor- 
poracija „Justitia“, Technikų korporacija 
„Grandis““*. 

Profesorius J. Eretas aktyviai reiškėsi ir 
ateitininkų veikloje: skaitė paskaitas, da- 
lyvavo jų renginiuose. 

Pavyzdžiui, minint 15 metų studentų at- 
eitininkų sąjungos veiklos sukaktį, J. Eretas 
skaitė paskaitą „Realistiškas Gaudeamus“, 
kuri, kaip pažymėjo to meto spauda, buvo 
labai ekspresyvinga: „Prof. Eretas, ateitinin- 
kus akademikus mokydamas realistiškojo 
Gaudeamus, irgi ne šiaip sau kalbėjo apie 
„Scientiam, amicitiam, virtutem“ - konfe- 
rencija tai suprato kaip gaires darbo kelio į 
pilnutinę ateitininkiškąją asmenybę. O šven- 
tadieniškasis Gaudeamus, kurį galės už- 
traukti tik išėję pilkosios darbo realybės ke- 
lią, ar nebus toji pati didinga Lietuvos atei- 
ties vizija, apie kurią su tokiu polėkiu kal- 
bėjo Federacijos Vyriausias vadas (prof. Ka- 
zys Pakštas. - A.V)““. 

Viena iš profesoriaus kalbų — apie 
mokslo ir religijos santykius — ateitininkų 
susirinkime įstrigo ir jau ne kartą cituo- 
tam Vincui Seliokui: 

„Dievas ir religija nėra kaip kad skelbia 
apsišaukėliai - „pirmeiviai“ — tik senų bobu- 
čių ar kunigų išmyslas“. J. Eretas minėjo 


daugybę tikinčių žymiausių mokslo švy- 
turių ir citavo Pasterą, kad: „Paviršutinis 
žinojimas veda nuo Dievo, o gilus pažinimas 
- veda prie Jo! Skatino nepasitikėti kokių 
nors nemokšų — marksistų ar „pirmeivių“ 
- teiginiais, bet „siekti gilaus pažinimo: ieš- 
koti Tiesos, Gėrio, Grožio ir ten rasite Dievą 
- Visatos kūrėją! O suradę Jį nesivaržykite 
prieš Jį nulenkti galvą ar sulenkti savo kelį...“. 

Profesorius J. Eretas, siekdamas, kad stu- 
dentai neatsiliktų meno ir literatūros pa- 
saulyje, lavino juos ne tik paskaitų metu. 
Nuoširdžiai dalyvavo universitete susibūru- 
siame literatūrą mėgstančių bei ją studijuo- 
jančių būrelyje. Šis būrelis jau nuo 1926 me- 
tų oficialiai buvo žinomas „Šatrijos“ vardu. 
Steigiamasis susirinkimas įvyko 1926 m. 
lapkričio 7 d. Draugijos iniciatoriais ir 
steigėjais buvo prof. J. Eretas ir prof. V. 
Mykolaitis-Putinas. Draugija pasirinko prof. 
S. Šalkauskio pasiūlytą šūkį: „Menas gro- 
žiui , grožis - gyvenimo tobulinimui“. 1927 
m. kovo 10 d. Universiteto senate draugija 
buvo oficialiai įregistruota (registracijos nu- 
meris 44, narių skaičius — 42)“. 

„Šatrija“ sudarydavo sąlygas ir sužadin- 
davo estetinių vertybių gilesnį pažinimą, 
skatino kovą su diletantizmu ir vidutiniš- 
kumu mene, ypač literatūroj“. Būrelio 
tikslas buvo padėti nariams lavinti meni- 
nius gabumus, padėti jiems prasiskinti ke- 
lią į literatūrinį pasaulį. Būrelio nariai do- 
mėjosi ne tik Lietuvos, bet ir užsienio li- 
teratūriniu gyvenimu: domėjosi naujomis 
literatūros apraiškomis, mokėsi jas sava- 
rankiškai vertinti. „Šatrija“ buvo tas lau- 
kas, kur buvo galima brandinti naujas idė- 
jas, kitokias nuotaikas, buvo tokia jauki ir 
draugiška užuovėja, kur savo kūrybinį ke- 

lią pradėjo nemažas skaičius jaunų kūrė- 
jų, kurių darbais mes ir dabar džiaugia- 
mės“““, 

Per visą „Šatrijos“ veiklos laikotarpį 
nepriklausomoje Lietuvoje, Alinos Skrup- 
skelienės paskaičiavimais, priklausė per 
300 narių. Iš jų tarpo iškilo tokios Žy- 
mios asmenybės, kaip J. Grušas, V. Ra- 
monas,, A. Vaičiulaitis, J. Brazaitis, Salo- 
mėja Nėris, J. Paukštelis, B. Brazdžionis, 
A. Šešplaukis-Tyruolis ir daugelis kitų. 

Įsikūrusios draugijos globėju buvo V. 
Mykolaitis-Putinas, o nuo 1932 metų - 
Juozas Eretas, anksčiau visą laiką buvęs 
su šatrijiečiais. Pirmuoju „Šatrijos“ pir- 
mininku (1926-1927 m.) buvo Ignas Pet- 
rušaitis, vicepirmininku - Ignas Skrupske- 
lis (nuo 1927 m. - pirmininkas), sekretorė 
- Alina Petrauskaitė (būsima Skrupskelie- 
nė), 1981 metais „Aiduose“ pateikusi pla- 
čią „Šatrijos“ veiklos istoriją, 1985 m., ją 
praplėtusi „Ateityje“. (V. Kazoko, A. 
Mažiulio ir S. Sėleno pastangomis „Šatri- 
jos“ veikla buvo atgaivinta Vokietijoje, o 
1952 m. Č. Grincevičiaus rūpesčiu — Či- 
kagoje“.) 

Alina Skrupskelienė prisimena prof. 
J. Ereto apsilankymus „Šatrijos“ renginiuo- 
se: „Profesoriui Eretui niekada netrūkda- 
vo humoro. Jis padėdavo sutvarkyti muzi- 
kinę programos dalį (koncertuodavo pa- 
tys šatrijiečiai), bet ji niekada nebūdavo 
labai turininga... Muzikinė programa bu- 
vo daugiau tonas gyvam susirinkusiųjų po- 
kalbiui... Tačiau prof. Eretas niekada ne- 
nusimindavo: jis drąsino, juokino, judino 
susirinkusius, visada, ir neišrinktas, vado- 
vaudavo“. Kartais profesorius atsinešdavo 
patefoną ir po paskaitų įjungdavo Haid- 

no, Mocarto bei Bethoveno kūrinius, aiš- 
kindamas jų stiliaus muzikinius skirtumus. 
Šias muzikines valandėles itin mėgo šatri- 
jiečiai. Taigi šios draugijos nariai galėjo 
džiaugtis, turėdami galimybę artimai 
bendrauti su profesoriais. 

Šatrijiečių veikla buvo gana plati - ne 
tik savi uždari susirinkimai, bet ir platūs 
renginiai. Pavyzdžiui, 1927 metais minint 
Liudviko Bethoveno 100-ųjų mirties meti- 
nių sukaktį, balandžio 3 d. prof. J. Eretas 
didžiojoje universiteto salėje surengė viešą 
literatūrinį seminarą. Visi šio seminaro at- 
likėjai — šatrijiečiai!“. Didelio pasisekimo 
sulaukė „Šatrijos“ literatūros vakaras Uni- 
versiteto salėje 1927 m. gruodžio 11 d.?*. 

1928 m. gegužės 1 d. J. Ereto iniciaty- 
va Universitete buvo paminėtas prancūzų 
filosofo Hippolito Taino 100 metų jubilie- 
jus. Jį rengė Teologijos-filosofijos fakulte- 
to literatūros seminaro grupė, vadovauja- 
ma prof. J. Ereto. Referatus skaitė 4 stu- 
dentai?! 

J. Eretas susijęs ir su „Šatrijos“ pirmų- 
jų metų veiklos paminėjimu 1927 m. ge- 
gužės 29 d. Baripolio dvare (netoli Kau- 
no). Oficialioje dalyje V. Mykolaitis-Puti- 
nas buvo pakeltas į garbės narius ir išrink- 
tas garbės pirmininku, o Juozas Eretas ir 
Stasys Šalkauskis — pakelti garbės nariais. 
Jiems buvo įteiktos uniforminės kepurai- 
tės. „Tokiu būdu „Šatrija“ norėjo atsidė- 
koti savo nuolatiniams rėmėjams ir globė- 
jams, kurie savo apsilankymu į jos susirin- 
kimus padarė ne vieną tų susirinkimų įdo- 
mų ir prasmingą... Keičiantis gyvenimui, 
keitėsi ir „Šatrijos“ veiklos formos, bet ne- 
priklausomoje Lietuvoje apie 16 metų, tų 
pačių profesorių remiami ir veikiami, rin- 

kosi draugėn kūrybingiausieji studentai, 
vėliau pasirodę brandžiausiais darbais vi- 
sose srityse“??. 

J. Ereto keltos problemos įvairiais jau- 
nimo veiklos klausimais nelikdavo be at- 
sako. Jis buvo kviečiamas skaityti paskai- 
tų į įvairius renginius jaunimui. Pažymė- 
tina, kad 1927 m. balandžio 20-22 d. Pa- 
nevėžyje kunigams organizuotuose kur- 
suose prof. skaitė paskaitą „Jaunimo orga- 
nizavimas“??, 

J. Damušienė akcentuoja J. Ereto dar- 
bą su jaunimu, jo svarbą Lietuvai: „Iš tolo 
matydavau prof. J. Eretą ateitininkų šven- 
čių proga, skaitydavau spaudoje apie ji, 
kaip didelį sporto mėgėją, ypač Lietuvos 
kaimuose, pavasarininkų tarpe, besirūpi- 
nantį sudarant sporto vienetus. Profeso- 
rius buvo nepaprastos energijos žmogus, 
besidomįs visais gyvenime vykstančiais 
įvykiais — ir naujais, ir senais... jo asmuo 
davė daug garbės Lietuvai ir įnešė daug 
vakarietiškos kultūros į mūsų sustingusį 
rūpesčiuose gyvenimą“. 


Žurnalistinė J. Ereto veikla 

Profesorius ne tik dėstė žurnalistiką, 
apie tai dar bus kalbama, bet ir pats daug 
rašė. Tapo nuolatiniu „XX amžiaus“ ko- 
respondentu, kas antrą savaitę pateikda- 
mas vedamuosius apie įvykius Ispanijoje. 
Straipsnius pasirašinėjo „Hispanus“ slapy- 
vardžiu. Apie tuos straipsnius ir slapyvar- 
džio kilmę J. Eretas rašė: 

„Vieną dieną užsuko pas mane dr. Pranas 
Dielininkaitis. Tai buvo šaunus vyras, su ku- 
riuo miela buvo susitikti. Jis nuo 1928 iki 1933 
Paryžiaus Sorbonoje studijavo sociologiją. Prof: 
Pranas Kuraitis tą gabų bei judrų veikėją, ku- 


ris vėliau galėjo pavaduoti Dovydaitį, riipes- 
tingai globojo. Gavęs daktaro laipsnį, P. Die- 
lininkaitis 1933 pradėjo skaityti filosofijos sky- 
riuje. Siekdamas statyti darbą Lietuvoje ant 
krikščioniškų pamatų, Dielininkaitis lankė 
fabrikus ir lūšnas, ir tapo Krikščionių Darbi- 
ninkų sąjungos aktyviausiu veikėju, vicepir- 
mininku. Taigi šį vyrą susirūpinimas ištobu- 
linti „XX Amžių“ vieną dieną atvedė pas ma- 
ne. „Anksčiau, - taip jis smagiai tarė, - jūs, 
vyresnieji, kvietėte mus į savo darbą, dabar 
kviečiame jus į mūsų darbą. Padėkite!“ Nega- 
lėjau atsisakyti tokiam kvietėjui tokiame rim- 
tame reikale. 

Tuo laiku Ispanijoje kaip tik buvo sulieps- 
nojęs pilietinis karas, kuris jaudino Lietuvos 
katalikus. Dėl to aš jaunam savo bičiuliui pa- 
siūliau eilę straipsnių šia tema. Netrukus „Am- 
žiaus“ šeštadienio numeris pradėjo pirmą 
straipsnį, užvardintą „Strategija ties Madri- 
du“. Kas antrą šeštadienį pradėjo rodytis nau- 
jas toks rašinys. Man rūpėjo parodyti, kad Is- 
panijoje daug kas reformuotina ir kad katali- 
kai turėtų vykdyti tas reformas. Kadangi skai- 
tytojai domėjosi tais straipsniais, aš pasida- 
riau nuolatiniu „Amžiaus“ bendradarbiu. Die- 
lininkaitis buvo pagimdęs „Hispaną“““. 

Jau buvo minėta, kad J. Ereto iniciaty- 
va buvo įsteigta nemažai laikraščių: „Spor- 
tas“, „Jėga ir grožis“, „Pavasarininkų va- 
das“, vėliau tapęs „Jaunimo vadu“, „Sar- 
gyba“, „Angelas Sargas“, vėliau išaugęs į 
„Žvaigždutę“. 

J. Ereto straipsnių randame visoje ka- 
talikiškos pakraipos spaudoje - ir įvairiau- 
sia tematika. Be to, būtina pažymėti, kad 
J. Eretas 1930-1938 m. redagavo žurnalą 
„Athenaeum“ (sekretorius dr. A. Salys). 
Žurnalą leido VDU Teologijos-Filosofijos 


KULTŪRA 


fakulteto Filosofijos skyrius. Pradėtas leis- 
ti kaip kalbos, literatūros, istorijos ir geo- 
grafijos žurnalas (1930 m.), greitai tapo tik 
kalbos, literatūros ir istorijos žurnalu (iš- 
skyrus 1937 m. VIII tomą, traktuojamą tik 
literatūros ir istorijos žurnalu). Devyniuo- 
se tomuose išspausdintos 52 mokslinės stu- 
dijos, iš jų šešios parašytos paties redakto- 
riaus : „Jonas Tauleris“ (1930, t. I, 1 sąs., 
p. 1-64), „Mistikų kalba ir stilius“ (1930, 
t. I, 25ąs., p. 113-160), Jaunasis Goethe“ 
(1932, t. III, Nr. 1, p. 61-197), „Marijos 
Pečkauskaitės laiškai Janinai Kairiūkšty- 
tei-Tumienei“ (1937, t. VIII, VIII metai, 
p. 81-152), „Rėzos gimtinė“ (1937, t.VIII, 
VIII metai, p. 153-186) ir „Rėzos santykiai 
su Goethe“ (1938, t. IX, IX metai, 2 sąs., 
p. 1-55 ). Šį žurnalą mini Saulius Girnius: 
„1930 m. buvo įsteigtas „Athenaeum“ - 
kalbos, literatūros, istorijos ir geografijos 
žurnalas. Buvo išleisti 9 numeriai, užpil- 
dyti daugiausia istorijos ir literatūros 
straipsniais'?*. 

Profesorius J. Eretas aktyviai dalyvavo 
ir įvairiuose spaudos darbuotojams orga- 
nizuojamuose renginiuose. Pateiksime po- 
rą pavyzdžių. 1938 m. gruodžio 16 d. įvy- 
ko spaudos darbuotojų posėdis. Jį sukvie- 
tė Katalikų spaudos biuras, norėdamas pa- 
gerinti laikraščius. Buvo išklausyta ir J. Erc- 
to paskaita „Spaudos reikšmė ir kaip rašy- 
ti į laikraščius straipsnius ir pasikalbėji- 
mus“ . Prelegentas aiškino: „Redakcija yra 
ne redaktoriaus kabinete, bet kiekviename 
miestelyje, bažnytkaimyje ar kaime, kur tik 
sąžiningas skaitytojas. Į laikraštį turi rašyti 
visi, kam rūpi bažnyčios, valstybės ir tautos 
ateitis. Žurnalisto darbas susideda iš 2 etapų: 
žinių rinkimo ir paties rašymo. Reikia turėti 

prieš akis simbolinį skaitytoją ir jam rašyti, 
tada straipsnis bus skaitomas. Neleidžiama ra- 
šyti bile kaip. Būkime mandagūs tai šimta- 
tūkstantinei skaitytojų armijai ir straipsnius 
rūpestingai parenkime. Ilgyjų straipsnių be- 
veik niekas neskaito. Idėjos visos jau yra iš- 
rastos. Išradimų tegalima padaryti formoje. 
Straipsnio antraštė tai yra vizitinė kortelė. 
Nuo įžangos priklausys, ar straipsnis bus skai- 
tomas, ar ne. Pabaiga turi nuteikti ir pastū- 
mėti veikti. Paskutinė frazė — ne tik atsisvei- 
kinimas, bet ir palydėjimas. Spauda formuoja 
viešąją opiniją: ką žurnalistai šiandien rašo, 

JUOZAS ERETAS (JosEPH EHRET) 
LIETUVOJE 1919-1941 


A BRIEF OUTLINE OF JOsEPH EHRET'S ACTIVITIES IN 
LiTHUANIA (1919-1941) 


SUMMARY 


The Swiss Joseph Ehret (1896-1984) spent 21 years of his life in Lithuania (1919-1941). The young, gifted and 
promising scholar arrived in Lithuania, his future second motherland, to help enforce its statehood, promo- 
te its educational, scientific and cultural level. 

Working as an advisor at the Ministry of Foreign Affairs, he undertook to organise a press bureau. In a short 
time it expanded into an Information Department. On April 1, 1920, under the authority of his department, 
the Lithuanian telegram agency ELTA was founded. As an officer, Ehret joined the First Volunteer Regiment 
(as an aide-de-camp of the regiment he was responsible for organising work). This step of his gave a consi- 
derable impetus for lots of Lithuanian intellectuals to join the ranks of Lithuanian freedom fighters. 
Ehret's activities in seeking the recognition of independent Lithuania (Helsinki, Switzerland) and during 
the Lithuanian-Polisn talks in Geneva and Brussels were of considerable importance too. 

In 1922, Ehret gained Lithuanian citizenship and joined the Christian Democratic Party as the most approp- 
riate to his social and religious outlook. He was elected to the Second Seimas, but left it before his term 
without accomplishing any significant work there. 

As a public activist he was involved in three spheres: temperance, sport and youth organisations. 
Professor Ehret's organising and teaching activities were connected with the higher course, Lithuania's univer- 
sity and the Lithuanian Catholic University. He involved himself in the process of their establishment, yet the 
opening of the Lithuanian Catholic University in 1932 was put off indefinitely by the tautininkai government. 
Ehret was a member of the Lithuanian Catholic Academy of Science, and its vice-chairman (from 1931). In 
1936 he was promoted to the rank of academician of the LCAS. Ehret was one of the initiators of the 
conferences of the academy, and editor of the issued works of the LCAS conferences. 

Ehret's activities as a scholar were remarkable. Apart from numerous articles, several voluminous studies 
were written by him: Beethoven“ youth (1927), The history of German literature (1931, vol. 1), Young Goethe 
(1932), J. W. Goethe (1933) and others. 

It is notable that before arriving in Lithuania, Ehret had written a big book on Lithuania in German which 
was shortly translated into French. He had learnt Lithuanian before his arrival. In Lithuania he married a 
Lithuanian, Ona Jakaitytė, and together with all their five children (three of them died and were buried in 
Lithuania) spoke Lithuanian even after the forced return to his first motherland, Switzerland. 


Raktažodžiai. J. Eretas ir jo pedagoginė veikla, S. Šalkauskis, prelatas M. Krupavičius, dr. V. Šmulkštys, S. Barzdukas. 

Pedagoginė veikla 

Iš J. Ereto veiklos Lietuvoje laikotar- 
pio išskirtinas akademinis-mokslinis dar- 
bas. Pedagoginėje veikloje matome tris 
aukštojo mokslo įstaigas Lietuvoje, ku- 
rioms buvo reikalinga įvairiapusė J. Ereto 
organizacinė pagalba, patarimai. Tai Aukš- 
tieji kursai, Lietuvos universitetas ir Lie- 
tuvos katalikų universitetas. Jis talkino ku- 
riant visas šitas mokymo institucijas, o 
Aukštuosiuose kursuose bei Lietuvos uni- 
versitete ir profesoriavo, nes Lietuvos ka- 
talikų universiteto atidarymas tautininkų 
valdžios buvo atidėtas neribotam laikui. Lie- 
tuvos aukštosiose mokyklose prof: J. Eretas 
dirbo nuo 1919 iki 1940 metų (su devynių 
mėnesių pertrauka 1931-1932 m.). 

Tik atvykęs į Lietuvą J. Eretas pakvie- 
čiamas į Aukštųjų kursų organizacinį ko- 
mitetą. Šiems kursams pradėjus veikti dės- 
tė vokiečių kalbą ir literatūrą. Tuo pačiu 
metu visuotinę literatūrą ir teatro istoriją 
jis dėstė dramos studijoje (J. Ereto diser- 
tacija apie jėzuitų teatrą davė progos įsigi- 
linti į teatro istoriją). Deja, darbas Infor- 
macijos departamente ir nuolatinės kelio- 
nės neleido atsidėti akademiniam darbui. 

Kuriantis Lietuvos universitetui, J. Ere- 
tas buvo pakviestas ekstraordinariniu pro- 
fesoriumi Teologijos-filosofijos fakultete 
prie visuotinės literatūros katedros, kurį 
laiką šiai katedrai vadovavo. 

1931 m. gruodžio 15 d. profesorius J. Ere- 
tas buvo atleistas iš universiteto. Po 10 mė- 
nesių 1932 m. spalio 1 d. rektoriaus V. Če- 
pinskio iniciatyva jis vėl galėjo sugrįžti ta- 
čiau žemesnėms pareigoms — vyresniuoju 
asistentu. Mat žemesnįjį personalą V. Če- 
pinskis galėjo pasirinkti pats, nederindamas 

su vyriausybe... Mažos algos neužteko prof. 
J. Ereto gausios šeimos išlaikymui. Todėl 
Lietuvių katalikų mokslo akademija iš sa- 
vo lėšų skirdavo profesoriui mėnesinį prie- 
dą, kad šis idealistas turėtų bent kuklų pra- 
gyvenimą ir galėtų atlikti tą patį darbą, ku- 
rį buvo dirbęs prieš atleidimą!. 
Universitete J. Eretas dėstė vokiečių kal- 
bos ir literatūros kursus, yra skaitęs pran- 
cūzų literatūros istoriją, literatūros nagri- 
nėjimo metodus, žurnalistiką. Jonas Grinius 
rašė: „Lietuvoje Juozas Eretas buvo aukš- 
tojo žurnalizmo mokytojas ir pavyzdys... 
Savo pastangas išauginti Lietuvai aukštai 
kvalifikuotų žurnalistų Juozas Eretas taip 
pat ne kartą jungė su darbu Lietuvos uni- 
versitete. Jo skaitomas epizodinis žurnalis- 
tikos kursas ir jo vedamas žurnalistikos se- 
minaras Teologijos-filosofijos fakultete fi- 
losofijos skyriuje turėjo kažin kokią parale- 
lę su B. Sruogos seminaru. Tačiau B. Sruo- 
gos seminaras niekada neturėjo priešų, o 
J. Ereto seminaras susilaukė priekaištų iš 
valdančiųjų sluoksnių pusės“*. 
Profesoriaus J. Ereto pedagoginį darbą 
vertina jo buvę studentai: „... jo semina- 
ruose studentai negalėdavo simuliuoti, nes 
profesorius kiekvienam duodavo darbo ir 
reikalaudavo jį gerai atlikti. Kas pasirody- 
davo nesąžiningas arba lengvadarbis, tas 
susilaukdavo tokios kritikos, kad ji ilgai 
neišdildavo iš jo atminties... Dr. J. Eretas 
stengdavosi studentus supažindinti su teo- 
rijomis, su tyrimo metodais, pravesti per- 
spektyvą, sužadinti vaizduotę, kad studen- 
tai patys kiekvienu klausimu užsidegrų... 
Paskaitos dažniausiai nebūdavo pasirašy- 
tos, bet atliekamos vaizdingu žodžiu bei 
gestu, vietomis pailiustruojamos citatų, 

kartais su digresijomis į gretimus mokslus 
(filosofiją, istoriją, sociologiją) bei į kitus 
menus (muziką, teatrą, tapybą, kitas lite- 
ratūras), kartais su aliuzijomis į aktualijas. 
Šitos dinamiškos paskaitos niekada nebū- 
davo nuobodžios. Jos kaip tik įdomios bū- 
davo ta dinamiška menine forma, kuri at- 
skleisdavo profesoriuje rašytojo ir kalbė- 
tojo polinkius... Studentams jis buvo ir 
profesorius, ir įkvėpėjas, ir reiklus moky- 
tojas, ir draugas, nors tas jo reiklumas stu- 
dentams kartais atrodydavo per kietas. Jo 
darbas buvo dideliai naudingas, nes per jo 
reiklų ir dinamišką mokymą Lietuva ga- 
vo nemaža gerų mokytojų, žurnalistų, ra- 
šytojų, visuomenės darbininkų“. . 

1977 metais, prisimindamas studijų lai- 
kus, Stasys Barzdukas nemaža vietos skyrė 
savo dėstytojui, profesoriui Juozui Eretui: 

„Vokiečių literatūrą mums dėstė dr. 
Juozas Eretas, Lietuvą savo antrąja tėvy- 
ne pasirinkęs šveicaras. 

Į auditoriją atėjęs, paprastai nesisėsda- 
vo. Ne skaitydavo, bet kalbėdavo. Impro- 
vizuodavo. Atsigabendavo kartais ir pate- 
foną, kad prabiltų būdingu muzikos kūri- 
niu. Ir savo studentus skatino į aktyvumą, 
dinamizmą. Žodžiu, su Eretu į universite- 
tą kartu atėjo Vakarai - organizavimas. Jam 
rūpėjo, kad mes išmoktume moderniai ra- 
šyti laikraščiams. Kad įprastume vesti pa- 
mokas, tad susitardavo su gimnazijomis dėl 
praktikos pamokų, jas suorganizuodavo ir 
mus nusivesdavo. Kad įgytume įgūdžių vie- 
šai rodytis, kalbėti ir kt., tad ruošdavo vie- 
šų akademijų, pvz., L. van Bethoveno šim- 
to metų mirties sukakties minėjimą ir kt. 

Savo kurso jis planingai nedėstė, labiau 
mėgo epizodinius autorius. Bet reikalauda- 

vo mokėti visą vokiečių literatūros kursą, ir 
prie šių jo reikalavimų prisitaikydavome - 
dirbdavome patys savarankiškai. Pvz.: laiky- 
damas egzaminą, buvau pasidaręs vienos vo- 
kiečių literatūros istorijos konspektą. Kai kas 
jo metoduose mums patikdavo, prieš kai ką 
mūsų konservatyvi dvasia šiaušėsi, bet šian- 
dien, žiūrint jau iš tolimesnės perspektyvos, 
galima pastebėti, kad jis mums davė daug 
gero. Jis reiškėsi plataus masto organizato- 
riaus ir patrauklaus kalbėtojo bei publicisto 
talentu, todėl savo paties pavyzdžiu bus ru- 
rėjęs ne vienam skatinamosios įtakos... Kai 
išverčiau Richardo Wagnerio „Kelionę pas 
Beethoveną“ mielai sutiko peržiūrėti ir pri- 
dėjo savo pastabų...“*. 

Įspūdžius, patirtus klausant profesoriaus 
J. Ereto paskaitų, yra perteikęs ir dr. Vin- 
cas Šmulkštys: „Paskaitos buvo ne tik stro- 
piai paruoštos, gilios savo mintimis, bet ir 
sklandžiai perteikiamos, dėl to studentų la- 
bai mėgstamos. Profesorius duodavo stu- 
dentams perskaityti nagrinėjamo veikalo iš- 
traukas, tai labai pajvairindavo paskaitas. 
O kiekvienoje paskaitoje profesorius vis pa- 
žerdavo įvairių deimančiukų, kurie įstrig- 
davo klausytojų atmintin ir kuriuos net da- 
bar, prabėgus dešimtmečiams, prisimeni. 
Sakysime, pirmąją semestro paskaitą pro- 
fesorius pradeda klausimu: „Kas yra svar- 
biausias dalykas moksle?“ Ir mums, karštli- 
giškai beieškant atsakymo, jis paaiškina, kad 
„svarbiausias dalykas moksle yra klaustukų kė- 
limas! Tik tada, kai tu svarstomoje temoje pa- 
jėgsi klausti: kas, kada, kodėl, iš kur ir kur, - 
galėsi eiti ne tik platyn, gilyn, bet ir pirmyn!“ 

Kalbėdamas apie kontinento ir jūros įta- 
ką tautų charakterio ir kultūros susiforma- 
vimui, jis davė tokius pavyzdžius: „Graikija 


yra elegantiška damos rankutė, įmerkta į šiltus 
Viduržemio jūros vandenis. Už tai Graikija pa- 
sidarė meno, literatūros ir demokratijos lopšiu. 
Daug mažesnė jūros įtaka yra Apeninų pusiasa- 
liui, kuris lyg ilgaaulis fašistiškas batas yra stip- 
riai įstatytas į tą pačią Viduržemio jūrą. Už tai 
italai kūrė daug įstatymų, kurie žmogų ne gina, 
bet jį varžo. Na, o Rusija? Rusija — tai beribis 
pasaulio miegamasis, kuriame amžiais snaudžia- 
ma, žiovaujama ir fantazuojama „bis zur Ver- 
gesung“ (iki „išsipumpavimo“)“. 

Antraštės svarbą knygai ar straipsniui 
profesorius yra nusakęs: „Antraštė — tai yra 
tavo vizitinė kortelė, kurią tu įteiki skaityto- 
jui. Ji nulemia, ar skaitytojas tavo knyga ar 
straipsniu susidomės ir jį perskaitys“. 

Profesorius nepagailėdavo karčios kriti- 
kos žodžių tiems nagrinėjamiems veikalams, 
kuriuose buvo „daug šiaudų, o maža grū- 
dų“. Tokia proga jis sakydavo, kad geras 
anekdotas keliomis eilutėmis gali pasakyti 
daugiau, negu visas toks „tomas“. Viena to- 
kia proga profesorius papasakojo anekdotą 
iš Vokietijos Kulturkampfo laikų, kai pro- 
testantai kovojo prieš visa, kas yra katalikiš- 
ka: „Tada protestantams atstovavo „eisemer- 
kanzler“ (geležinis kancleris) O. von Bismark, o 
katalikams „zen wmrpartei“ vadas L. Windf- 
horst. Viename diplomatiniame priėmime stam- 
bus aukštaūgis Bismark prieina prie Windfhorst 
ir jam sako: „Kaip tu gali taip man priešintis? 
Juk aš galėčiau tave į savo kišenę įsidėti!“ Į tai 
Windfhorst: „Pone kancleri, tada tavo kišenėje 
būtų daugiau proto, negu tavo galvoje!..“ 

Santykiuose su studentais buvo nepapras- 
tai draugiškas, paslaugus. Prisimenu, net pa- 
čioje studijų pradžioje su juo kalbėdamas, 
niekada nesijaučiau esąs musė, kalbanti su 
Olimpo Dievu. Ir studijų, ir organizaciniuo- 

se reikaluose, ir asmeninio gyvenimo klau- 
simuose visada jis būdavo kantrus išklausy- 
tojas ir išmintingas patarėjas. Su juo pasikal- 
bėjęs, jausdavai daugiau pasitikėjimo savo- 
mis jėgomis ir kūrybinės nuotaikos... 

Teologijos-filosofijos fakultetas, toks 
varganas savo patalpomis bei įrengimais, 
bet toks stiprus savo profesūra ir didingas 
pažangia dvasia, manding, buvo tikras ka- 
talikiškos Lietuvos šiltadaržis, kuriame 
nuo žalingų aplinkos vėjų saugomi augo 
naujos, katalikiškos generacijos daigai. O 
šio Dievo Apvaizdos Lietuvai dovanoto 
šiltadaržio vienu Didžiųjų Daržininkų bu- 
vote Jūs, ponas profesoriau, — rašė laiške 
V. Šmulkštys J. Eretui. 

Apie profesoriaus J. Ereto santykius su 
studentais rašo dr. A. Kučinskaitė: „Nuo 
savo studijų pradžios 1936 metais suėjau į 
glaudesnius santykius su prof. J. Eretu, net 
ir su jo šeima... 

Visuotinės literatūros kurso paskaitas 
profesorius J. Eretas dėstė lyginamuoju 
metodu, tuo patraukdamas studentus. 

Nors profesorius savo išvaizda bei lai- 
kysena buvo neeilinė asmenybė, su stu- 
dentais bendravo gana draugiškai. Ypač 
mėgo tuos, kurie uoliai lankydavo jo skai- 
tonas paskaitas, aktyviai dalyvaudavo pra- 
tybose, domėjosi profesoriaus nurodyta 
dalykine moksline literatūra, buvo nuola- 
tinis universiteto bibliotekos lankytojas. 
Stropiesiems germanistams skolindavo 5a- 
vo asmeninės bibliotekos knygas. 

Būdamas aukštos bendravimo su žmo- 
nėmis kultūros, prof. J. Eretas greit paste- 
bėdavo kai kurių studentų netaktus. Pa- 
stebėjęs studentą elgsenos prasilenkimu su 
etiketo nuostatais, profesorius niekada ne- 

duodavo pastabų. Tačiau, progai pasitai- 
kius, iškeldavo dažnesnius taisytino stu- 
dentų elgesio atvejus. 

Pavyzdžiui, studentai nesivaržydami 
kreipdavosi į prof. J. Eretą (žinoma, ir į 
kitus profesorius), ką tik atėjusį į fakulte- 
to koridorių įvairiais reikalais. Prof. J. Ere- 
tas nerodė jokio nepasitenkinimo, tik, pro- 
gai pasitaikius, gražiai paaiškino šią papras- 
čiausią etiketo taisyklę: užkalbinti profe- 
sorių, mokytoją ar kokį aukštą pareigūną 
koridoriuje — tai nesilaikymas elementa- 
rių etiketo reikalavimų. Šią pastabą išgir- 
dome draugiškame pašnekesyje su studen- 
tais ateitininkais, susirinkusiais pavasario 
išvykoje į pušynėlį... 

Semestro pabaigoje, jau pasirašęs įskai- 
tas, prof. J. Eretas mėgo pasikviesti stu- 
dentus germanistus į savo butą, kaip jis 
sakydavo, „kukliai arbatėlei“, vadindamas 
tokias vaišes „finis semestri“...“ 

Ponia Jadvyga Damušienė apie profe- 
sorių rašo: „Mums, jaunoms studentėms, 
jis buvo vyro idealas: aukštas, tiesus kaip 
styga, iškalbingas, visada su malonia veido 
išraiška, į kalbą įpinantis juoką ar anekdo- 
tą. Profesorius Juozas Eretas buvo gražus 
ne tik išore, bet ir vidumi, žodžio raiška, su 
melodingu balsu ir artistiškais mostais“. 

Svarbi prof. J. Ereto pedagoginio dar- 
bo kryptis: skatinti ir mokyti studentus, 
rašančius darbus iš vokiečių literatūros, ieš- 
koti ryšių su Lietuva. 

Trečioji aukštojo mokslo įstaiga Lietu- 
voje, kuriai buvo reikalingi J. Ereto organi- 
zaciniai patarimai — Lietuvos katalikų uni- 
versitetas'. 1920 m., atidarius Aukštuosius 
kursus Kaune, buvo pradėtas svarstyti ir 
Lietuvos katalikų universiteto steigimo 

klausimas. 1921 m. vysk. P. Karevičius įpa- 
reigojo prof. dr. P. Būčį parengti Katalikų 
universiteto statutą. P. Būčys su statuto pro- 
jektu ir būsimų profesorių sąrašu 1921 m. 
gruodžio mėn. išvyko į Romą ir gavo Šven- 
tojo Sosto pritarimą. 1922 m. sausio 3-5 d. 
Kaune įvykusiame Antrajame Lietuvos ka- 
talikų kongrese P. Būčio kalba „Katalikai ir 
aukštasis mokslas Lietuvoje“ (dėl Katalikų 
universiteto būtinumo) sukėlė dideles ir il- 
gas diskusijas spaudoje. 

Siekiant išvengti dvilypumo ir moksli- 
nių jėgų skaldymo, katalikų mokslo reik- 
mėms Lietuvos universitete buvo įkurtas 
Teologijos-filosofijos fakultetas. 

Tautininkų valdžia, siekdama, kad mo- 
kykloms nebūtų rengiami katalikai moky- 
tojai, nebūtų ugdomi katalikų inteligentų 
kadrai, prisidengdami „reforma“, 1931 m. 
Teologijos-filosofijos fakultete panaikino 5 
katedras, atleido 18 profesorių; sociologi- 
jos-pedagogikos personalą sumažino dau- 
giau kaip per pusę — iš 38 paliko tik 18. 
Kurį laiką iš profesūros buvo atleisti: vysk. 
Mečislovas Reinys, prof. Juozas Eretas, prof. 
Pranas Dovydaitis ir kt. Antanui Maceinai 
buvo duota tik bibliotekininko vieta“. 

Sunkią Teologijos-filosofijos fakulteto 
padėtį yra pažymėjęs ir J. Eretas : 

„Politika niekad nebuvo palanki Teologi- 
jos-filosofijos fakultetui, išskyrus tuos laikus, 
kai krikščionys demokratai koalicijoje ar vie- 
ni valdė demokratinių seimų laikais. Teologi- 
jos-filosofijos fakultetas mat buvo atsiradęs 
Steigiamajame seime kaip „politikos kompro- 
misas“ , Kitų jis buvo kenčiamas, bet nuola- 
tos puolamas. Toje kovoje politika tebuvo įran- 
kis, o gilesnis pagrindas glūdėjo pasaulėžiūro- 
je. Kitos pasaulėžiūrinės grupės filosofijos sky- 


riuje matė savo ideologinį priešą. Tai buvo, 
galima sakyti, reikšmingiausia pasaulėžiūros 
kova nepriklausomos Lietuvos laikais... 

Filosofijos skyrius buvo puolamas nuo pat 
jo pradžios: puolamas kairiųjų grupių įvai- 
riom progom spaudoje ir seime. Kai 1926 pa- 
vasarį kairieji sudarė seime daugumos koali- 
ciją, puolimai paaštrėjo. Abiturientai buvo 
įspėjami nestoti į Teologijos-filosofijos fakul- 
tetą, nes jį baigę galį ir negauti vietos mokyk- 
lose, Esą neišmintinga ir nepraktiška dėl ideo- 
logijos statyti į pavojų savo ateitį. Vis dėlto 
nepavyko nei išardyti profesūros (jai taip pat 
buvo primenama, kad gali darbo netekti), nei 
atbaidyti abiturientų. Buvome įsitikinę kovo- 
ją gerą kovą, ir dėl to nesvyruodami gynėme 
apgultą savo tvirtovę. Gynimo akcijos siela bu- 
vo P. Kuraitis ir S. Šalkauskis“. 

Tad tautininkų valdžiai 1931 m. gero- 
kai sumažinus Teologijos-filosofijos fakul- 
tetą, katalikai vėl sukruto steigti Lietuvos 
katalikų universitetą. K. Pakštas spaudoje 
aiškino Lietuvos katalikų universiteto ak- 
tualumą, samprotavo, koks jis turėtų bū- 
ti, kur ir kaip steigtis“. 

Jiems pritarė Lietuvos episkopatas. 
1931 m. spalio 9 d. Kaune įvykusi vysku- 
pų konferencija sudarė steigimo komite- 
tą, į kurį įėjo advokatas Tumėnas (51 me- 
tų), kun. Malakauskis (42), K. Pakštas (38), 
Karvelis (34) ir J. Eretas (35 metų). J. Ere- 
tui buvo patikėtos sekretoriaus pareigos. 
Pradžioje turėjo būti atidaromi Katalikų 
Akcijos ir Komercijos institutai“. 

Sudaromas aukoms rinkti komitetas, 
rengiamas Katalikų universiteto statutas, 
mokymo planai. Dokumentai buvo prista- 
tyti į Romą, 1932 m. birželio 18 d. jie bu- 
vo patvirtinti - gautas Apaštališkojo Sosto 

leidimas“. Vyskupas M. Reinys buvo pa- 
tvirtintas Lietuvos katalikų universiteto 
rektoriumi. 

J. Eretas, Lietuvos katalikų universiteto 
kūrimo sekretorius, negalėjęs dalyvauti uni- 
versiteto atidarymo iškilmėse (už pasakytą 
kalbą pavasarininkų kongrese Marijampolė- 
je su P. Dovydaičiu ir J. Leimonu sėdėjo 
tenykščiame kalėjime), 1967 m. kalbėjo 
LKMA VII suvažiavime, vykusiame Vokie- 
tijoje: 

„Gavus leidimą iš Romos, kuri Reinį (48 
metų) buvo patvirtinusi rektoriumi, naujoji 
Aukštoji Mokykla 1932 m. rugpjūčio 5 d. mū- 
sų episkopato oficialiai buvo įkurta. Prieš ati- 
darymą rektorius buvo nuvykęs pas Švietimo 
ministerį K. Šakenį (51 metų) su pranešimu 
bei pakvietimu į inauguracijos aktą. Kviečia- 
masis sveikino universiteto vadovybę su jos žy- 
giu. Kviestas buvo ir VD Universitetas, kurio 
vardu rektorius Čepinskis (61 metų), vertin- 
damas naudingą dviejų mokslo šventovių lenk- 
tyniavimą tiesos ieškojime, linkėjo sėkmės. 
Bažnytinė atidarymo dalis įvyko 1932 m. rug- 
pjūčio 28 d. Kauno studentų bažnyčioje su rek- 
toriaus pamokslu. Akademiškos iškilmės, nu- 
matytos popiet naujam universitetui pavestuo- 
se Saulės namuose, prie Ukmergės plento, įvyk- 
ti negalėjo, nes tautininkų valdžia jas iš va- 
karo atsiųstu raštu uždraudė ir atvykusius sve- 
čius policijos pagalba išsklaidė... 

Režimas, patyręs, kad katalikai rimtai rū- 
pinasi savo mokslo židiniais, toliau kiek atly- 
žo Filosofijos skyriaus atžvilgiu, taip kad dar- 
bas, tolerantiško laisvamanio Čepinskio remia- 
mas, galėjo būti tęsiamas, kad ir kiek siaures- 
niuose rėmuose. Tokioje situacijoje vyskupai 
neforsavo savo Aukštosios mokyklos atidary- 
mo ir surinktus jai pinigus panaudojo nau- 

joms mokslo jėgoms rengti. Dar pridurtina, 
kad nei Šventasis Sostas, nei mūsų episkopa- 
tas to universiteto įkūrimo neatšaukė, kas at- 
eityje dar gali būti reikšminga“". 

1933 m. spaudoje rašoma: „Lietuvos 
katalikų universiteto idėja, nors iki šiol dar 
nėra realizuota, nėra nustojusi savo ak- 
tualumo. Lietuviai katalikai, kartą pasiry- 
žę, negalės atsisakyti nuo sumanymo aukš- 
tąja mokykla ugdyti katalikišką lietuvišką 
kultūrą. Ši katalikų pareiga yra ypatingai 
svarbi dar ir dėl to, kad lietuvių tauta, per 
amžius auklėta ir kultūrinta katalikų Baž- 
nyčios, turi dabar kurti plačią, vieningą, 
visas gyvenimo ir kultūros sritis apiman- 
čią pasaulėžiūrą“!*. 

Nepavykus galutinai įkurti Lietuvos ka- 
talikų universiteto, J. Eretas visas jėgas nu- 
kreipė į dar vieną instituciją - Lietuvių 
katalikų mokslo akademiją. 


LKMA akademikas Juozas Eretas 

Lietuvių katalikų mokslo akademija bu- 
vo įkurta 1922 m. Prof. J. Eretas, kaip ir 
kiti katalikiškos minties mokslininkai, įsi- 
jungė į LKMA veiklą, o 1931 m. buvo iš- 
rinktas į Centro valdybą vicepirmininku — 
šias pareigas užėmė iki 1940 m., kai sovie- 
tinė okupacinė valdžia uždraudė šios kata- 
likiškos institucijos veiklą. Kitu vicepirmi- 
ninku paskutiniaisiais LKMA veiklos Lietu- 
voje metais buvo prof. Pranas Dovydaitis, 
o LKMA pirmininku prof. Stasys Šalkaus- 
kis (1938-1940 m.). Reikia pasakyti, kad 
LKMA 1956 m. buvo atkurta išeivijoje, Ro- 
moje ir ten Akademijos Centro valdyba vei- 
kė iki 1992 m., kol buvo perkelta į Lietuvą. 
J. Ereto veikla LKMA svarbi ne tik tarpu- 
kario Lietuvoje, bet ir išeivijoje... 

Viena svarbiausių Katalikų Akademi- 
jos veiklos krypčių — mokslininkų telki- 
mas, suvažiavimų organizavimas, moksli- 
nių darbų populiarinimas. Suvažiavimo 
idėja buvo kilusi jau 1927 m., tačiau įgy- 
vendinti pradėta tik 1932 m. pabaigoje", 
kai buvo išrinktas prof. B. Čėsnio vadovau- 
jamas komitetas suvažiavimui organizuo- 
ti. Tarpukario Lietuvoje buvo surengti trys 
LKMA suvažiavimai: 1933 m., 1936 m. ir 
1939 m. (visi jie vyko Kaune, dalyvavo 
nuo 300 iki 550 asmenų). Suvažiavimuose 
buvo perskaitoma iki 30 pranešimų, kurie 
beveik visi vėliau buvo išspausdinami „Su- 
važiavimo darbų“ tomuose. 

Tačiau dar iki suvažiavimų nuo pat 5a- 
vo įsikūrimo LKMA organizuodavo įvai- 
rius renginius. Paminėtinas 1932 m. gegu- 
žės 8 d. Katalikų Akademijos suruoštas 
Goethės šimto metų mirties minėjimas, 
kuriame paskaitą apie vokiečių poetą ir 
filosofą skaitė prof. J. Eretas. Prelegentas, 
kalbėdamas apie Goethę kaip ne kataliką, 
susilaukė griežtos kairiųjų kritikos...'“ 

Tačiau svarbiausia Lietuvių katalikų 
mokslo akademijos moksliniai renginiai — 
suvažiavimai. Pagrindinis visų suvažiavi- 
mų organizatorius ir „Suvažiavimo dar- 
bų“ redaktorius buvo prof. J.Eretas. Be or- 
ganizacinio ir redaktorinio darbo, J. Ere- 
tas aktyviai dalyvavo LKMA suvažiavi- 
muose: skaitė pranešimus, dalyvavo dis- 
kusijose, kalbėjo iškilminguose plenumo 
posėdžiuose. Detalizuosime šią veiklą. 

1933 m. I LKMA suvažiavime antraja- 
me plenumo posėdyje dr. J. Eretas kalbėjo 
apie katalikų mokslininkų susiorganizavi- 
mą bei veiklą kitose šalyse ir ko iš jų turėtų 
pasimokyti lietuviai“. J. Eretas pažymėjo 


Katalikų Bažnyčios nuopelnus mokslo au- 
gimui ir universitetų kūrimui seniau, tuo- 
metines katalikiškų universitetų kūrimosi 
problemas. Prelegentas iškėlė katalikų 
mokslininkų organizavimąsi ir jų darbus pa- 
staruoju metu, nurodė kelius, kuriais turė- 
tų eiti Lietuvos mokslininkai, pažymėjo for- 
mas, kuriomis galėtų reikštis katalikų moks- 
lininkų darbai. J. Ereto pranešimas susilau- 
kė plataus atgarsio spaudoje. Pranas Mant- 
vydas pažymėjo, kad laiko trūkumas, be 
abejo, neleido prelegentui savo tokios pla- 
čios temos, tikriau sakant, viso jų komp- 
lekso smulkiau išdėstyti!'“. Savo kalboje 
J. Eretas pažymėjo, kad katalikų mokslinin- 
kų organizavimasis nėra naujas judėjimas. 
Prieš klausytojų akis buvo atskleista visa 
universitetų istorija: „juos pradėjo steigti 
Katalikų Bažnyčia, ji juos ilgą laiką išlaikė 
ir globojo, ir jie-tada buvo pasauliniai, ne- 
turėjo siaurai nacionalinių ar politinių tiks- 
lų... Istorijos eigoje katalikai buvo nustoję 
savo pozicijų ir jau XIX a., kada Štrausas 
paneigė Kristaus istoriškumą, o Renanas Jo 
dieviškumą, katalikų būklė buvo beviltiš- 
ka, bet tai kaip tik pažadino katalikus su- 
krusti ir pradėti kovą ne tiek už savo pa- 
saulėžiūrą, bet kovą už objektyviai moksli- 
nę tiesą“!?. „Katalikai šiais laikais stengiasi 
atgauti pozicijas mokslo srityje, kurias jie 
turėjo seniau“"*, 

LKMA pirmojo suvažiavimo plenumo 
posėdyje prof. J. Eretas pranešė apie Lietu- 
vos žymesnybių žodyną. LKMA Centro val- 
dyba buvo numačiusi išleisti žymesnių Lie- 
tuvos veikėjų biografijas. Tad suvažiavime 
J. Eretas kalbėjo apie Lietuvos žymesnybių 
žodyną, pranešdamas, kad jau surinkta 2638 
biografijos (nemažai prie žodyno darbavo- 


KULTŪRA 


si kan. Tumas, prof. P. Penkauskas, dabar 
šį darbą tęsia J. Eretas). Netrukus žodynas 
bus spausdinamas". J. Eretas skundėsi, kad 
daugelis, ypač katalikai, prašomi parašyti 
apie save ar kitus, sunkiai išjudinami, o kai- 
rieji daug meiliau apie save teikia žinias, 
patikino, kad su „Lietuviškąja Enciklopedi- 
ja“ rengiamas „Įžymybių žodynas“ nesueis 
į koliziją, nes jame būsiančios tik asmenų 
biografijos, daug plačiau ir kitų autorių pa- 
teiktos. Nors buvo iškilę ginčų dėl žodyno 
leidimo, tačiau suvažiavimas „Įžymybių žo- 
dyno“ leidybai pritarė. 

Pirmojo LKMA suvažiavimo pagrindi- 
nis tikslas buvo suvienyti visus katalikus 
mokslininkus, o 1936 m. vykusio II LKMA 
suvažiavimo pagrindinė tema - išnagrinė- 
ti to meto dvasinę krizę. Profesorius J. Ere- 
tas iškilmingame plenumo posėdyje nu- 
švietė pastarųjų amžių istorijos raidą iki 
to meto krizės, iškėlė kai kurias svarbes- 
nes jos priežastis?“. 

LKMA III suvažiavime (1939 m.) buvo 
siekta apžvelgti, kaip lietuvių tautinė kul- 
tūra plėtojasi visuotinai reikšmingos kul- 
tūros link *'.- 

Pradėdamas III LKMA suvažiavimą, 
prof. J. Eretas pasakė: „Trečiuoju suva- 
žiavimu pažymėti du jubiliejai, būtent - tas 
momentas, kada prieš 550 metų mūsų šaly- 
je užtekėjo nauja šviesa, toji šviesa, kuri 
yra „Kelias, Tiesa ir Gyvenimas“. Per šį lai- 
ką mūsų Tiesos ieškotojai ir skelbėjai, šioje 
šviesoje darbuodamiesi, tiek yra laimėję, kad 
kupini dėkingumo jie atvyko pareikšti jai 
savo meilę. 

Prieš 20 metų Jos Apvaizdinga ranka tau- 
tai sugrąžino laisvę ir valstybę, tuo sudaryda- 
ma tiesos ieškojimui ir skelbimui lig tol netu- 

rėtas sąlygas. Dabar tauta galėjo šalia bažny- 
tinių institucijų, per šimtmečius nešusių tau- 
tos vėliavą, sukurti aibę pasaulietinių, kurios 
mokslui atidengė naujų galimybių “**. 

Be perskaitytų Suvažiavimuose minė- 
tų paskaitų, J. Eretas dalyvavo diskusijo- 
se, vadovavo sekcijų darbui. I LKMA su- 
važiavime vadovavo kalbos, literatūros ir 
meno sekcijai, kurioje buvo perskaityti 4 
pranešimai. 

Autorius (pasirašęs inicialais) straipsnį 
apie II LKMA suvažiavimą užbaigia padė- 
ka J. Eretui: 

„Pats suvažiavimas buvo ypatingai gau- 
sus (tiek didžioji plenumo, tiek ir atskiros 
sekcijų salės vos tesutalpindavo dalyvius), 
jo nuotaika pakili ir, nepaisant dalyvių gau- 
sumo, vieninga, tikrai rimta ir darbinga. 
Tačiau jei šitai gražiai atestuoja suvažiavi- 
mo dalyvius, tai, reikia pabrėžti, kad ir su- 
važiavimo organizatoriai, ypač jo įkvėpė- 
jas ir atsidėjęs rūpintojas prof. dr. J. Ere- 
tas, buvo visa tai gerai numatę ir pavyz- 
dingai sutvarkę ligi smulkmenų. Čia pri- 
kišti nebuvo ko, visu kuo galima buvo tik 
džiaugtis. Prof. J. Eretui reikia palinkėti, 
kad jis visą šį darbą vainikuotų tokiu, kaip 
ir patsai suvažiavimas, rimtu ir vertingu 
II-jo L.K. Mokslininkų ir M.Mėgėjų Suva- 
žiavimo darbų tomu. Šito tikrai laukia- 
me“?. j. Ereto iniciatyva ir jam redaguo- 
jant, kaip jau minėta, buvo išleisti visų tri- 
jų suvažiavimo darbų tomai. 

1940 m. išleisto LKMA Suvažiavimo 
darbų III tomo prakalboje J. Eretas rašė: 

„Ketvirtasis suvažiavimas turi 1942 m. 
įvykti ne kur kitur, o Vilniuje, kuris, šį leidinį 
beredaguojant, sugrįžo į gimtąjį lizdą... Te 
Dievas saugo mokslo kūrėjus ir bičiulius ir te- 

leidžia mums visiems laimingai susirinkti ten, 
kur šimtmetinė mokslo tradicija mus paska- 
tins naujam triūsui ir naujiems laimėji- 
mams“““, 

Deja, šis J. Ereto palinkėjimas išsipildė 
tik 1991 m. - kai nepriklausomybę atga- 
vusioje Lietuvoje 1990 m. buvo atkurta 
LKMA, o dar po metų - Vilniuje - buvo 
sušauktas XV LKMA suvažiavimas. 

1972 metais kun. Stasys Yla, įvertinda- 
mas profesoriaus Juozo Ereto nuopelnus 
Katalikų Akademijai tarpukario Lietuvo- 
je, rašė, kad kai lietuviai mokslininkai jun- 
gėsi į Akademiją, „rodos, tokia buvo na- 
tūrali jų pareiga. Bet du, kuriuos dar no- 
rime paminėti, tokios pareigos neturėjo. 
Tai „Šveicarijos lietuviai“ - Juozas Eretas 
ir Alfredas Sennas. Pastarasis, atvykęs do- 
centauti į Lietuvos universitetą, pasidarė 
Akademijos valdybos knygininku-archyva- 
ru, pirmasis — redagavo Akademijos ren- 
giamą „Įžymybių žodyną“ ir Suvažiavimo 
darbus, suorganizavo pirmuosius tris su- 
važiavimus, buvo dar Lietuvoj valdybos 
vicepirmininkas ir trijų suvažiavimų už 
Lietuvos ribų paskaitininkas. Eretas pakel- 
tas į akademikus II suvažiavime (1936 m.), 
Sennas — V - 1964 m.“ 

Už itin svarbius mokslo laimėjimus 
LKMA savo nariams suteikia akademiko 
vardą. Per visą Katalikų Akademijos veiklą 
(nuo 1922 iki 2000 m.) akademikais buvo 
pakelta 40 mokslininkų. 10 mokslininkų 
LKMA akademiko vardas buvo suteiktas 
tarpukario Lietuvoje: 1933 m. - A. Damb- 
rauskui-Jakštui, P. Dovydaičiui, S. Šalkau- 
skiui; 1936 m. - P.Būčiui, B. Čėsniui, J. Ere- 
tui; 1939 m. - J. Ambrazevičiui-Brazaičiui, 
Z. Ivinskiui, K. Pakštui, M. Reiniui. 


Mokslinė kūryba 

S. Šalkauskis, apžvelgdamas J. Ereto 
mokslinę kūrybą Lietuvoje iki 1934 m., 
pažymėjo, kad jis ėjo „tam tikro revizio- 
nizmo linkme, kuri jam įkvėpta Friburo 
Universiteto ir jo didelio mokytojo ger- 
manisto, prof. Nadlerio. Ta linkmė yra 
viena apraiškų, kuriomis reiškiasi katali- 
kiškasis atgimimas kultūros srityje... ka- 
talikai mokslininkai yra pasišovę perkai- 
noti katalikiškuosius įvertinimus, kurie 
buvo įsigalėję moksle tendencingomis li- 
beralizmo ir pozityvizmo pastangomis... 
Šalia kalbamojo revizionizmo kitas ryš- 
kesnis bruožas moksliniame prof. Ereto 
darbe yra nusistatymas studijuoti litera- 
tūrą organiškame sąryšyje su kitomis kul- 
tūros sritimis ir su visu kultūros organiz- 
mu. Tuo galima aiškinti dažnas jo eks- 
kursijas į kitas kultūros sritis, pavyzdžiui, 
į muziką, tapybą, visuomeninį gyvenimą 
iš toti“ 

S. Šalkauskis mokslinėje J. Ereto kūry- 
boje išskyrė tris periodus: 1. Savo kelio 
ieškojimas (1922-1928 m.); 2. Mistinės li- 
teratūros studijos (1928-1930 m.) ir 3. Vo- 
kiečių literatūros istorija ir Goethe (1931- 
1933 m.) ir paaiškino: „pirmajame tarps- 
nyje prof. Ereto mokslinės jėgos brendo, 
antrajame — stiprėjo, trečiajame — pražy- 
do“*". Tai darbai, skirti vokiečių literatū- 
rai, jų dvasinio gyvenimo sričiai. 

Įdomi profesoriaus raštų statistika. Pir- 
majame laikotarpyje išspausdinta 159 pus- 
lapiai mokslinių straipsnių ir 151 — popu- 
liarizacijos dalykų; antrajame — 472 pusla- 
piai mokslinių straipsnių, trečiajame - 700 
puslapių mokslinių straipsnių. Pridėjus 
Šveicarijoje išspausdintus darbus ir veika- 

lus, tuo metu spausdinamus katalikų kul- 
tūriniais klausimais, iki 1933 metų susida- 
rė 2636 puslapiai? 

Gyvendamas Lietuvoje, šalia gausios 
visuomeninės veiklos, pedagoginio darbo 
J. Eretas parašė ne vieną knygą: „Beet- 
hoveno jaunystė“ (1927 m.), „Henrich Seu- 
se“ (1929 m.), „Meister Eckehart“ (1930 m.), 
„Jonas Tauleris“ (1930 m.), „Vokiečių li- 
teratūros istorija“ (1931 m., t. 1), „Jauna- 
sis Goethe“ ( 1932 m.), „J. W. Goethe“ 
(1933 m.) ir kitas. 

Iš gausybės J. Ereto darbų paminėtina 
„Vokiečių literatūros istorija“ (1931 m., t.1) 
- tai pirmas tokio pobūdžio leidinys Lie- 
tuvoje. „Nepaprastai didelę vertę (ypač 
svetimiems vokiečių literatūrą studijuojan- 
tiems) turi svarbesnių literatūros veikalų 
trumpi turinių atpasakojimai ir tekstų pa- 
vyzdžiai, išrinkti iš įsidėmėtinų veikalų vie- 
tų. Knyga todėl nėra tik visur skaitomųjų 
faktų ir tuščių datų rinkinys, bet gyvas vo- 
kiečių raštijos ir poezijos paveikslo atvaiz- 
davimas, kuris įgalina ne tik mechaniškai 
dalyką išmokti, bet, priešingai, veda prie 
savarankiško įsigilinimo į medžiagą ir, kas 
yra svarbiausia, skatina ir vilioja senus vo- 
kiečių literatūros veikalus skaityti ir studi- 
juoti jų originaliuose tekstuose... Studijuo- 
jantis tokiu būdu gali pats kontroliuoti au- 
toriaus įvertinamus sprendimus, pridėtus 
prie reikšmingesnių nagrinėtų literatūros 
paminklų, ir, be to, iki tam tikro laipsnio 
sudaryti savo nuomonę“*. 

Pažymėtinas 1927 m. „Ateities“ leidinys 
-J. Ereto knyga „Beethoveno jaunystė“. Ati- 
duodamas kuklią duoklę, kaip pratartyje ra- 
šo autorius, ir reikšdamas dėkingumą už gau- 
sias iš šio genijaus patirtas malones, jubilie- 

jiniais metais Teologijos-filosofijos fakulte- 
to Filosofijos skyriuje 1927 m. pavasario se- 
mestre skaitė paskaitų ciklą, o iškilmingame 
Beethoveno minėjime Valstybės teatre 1927 
m. kovo 27 d. - kompozitoriaus mirties die- 
ną - pasakė kalbą. Nesulaukdamas specialis- 
tų žymiam muzikui skirtos literatūros, „At- 
eityje“ ėmė spausdinti straipsnelius apie Beet- 
hoveno jaunystę, kurie praplėsti išleisti at- 
skira 92 puslapių apimties knyga su vienu 
žemėlapiu, aštuoniais paveikslais ir dviem 
priedais. Pratartyje autorius rašo apie Beet- 
hoveno poveikį jaunimui:,„Su baime ir pasi- 
gailėjimu išsyk jaunystės audrų sukrėsti jauni- 
kaičiai myli šį genijų. Su atsargiu entuziazmu, 
drebančia širdimi jaunieji bučiuoja apsiausto 
kraštus to demono, kuris iš savo skausmo chao- 
so tūkstančių užburtų stygų skambantį kosmosą 
sukūrė. Kaip bauginąs žaibas ir traukiąs simbo- 
lis, Beethovenas jaunikaičiui rodo kelią, kuriuo 
citi daug ryžtasi, bet mažai kas eina. Mažuoju 
burtininku, akmenius žavimais tonais verčian- 
čiu, Mozartu, lengviau sekti, negu tapti apašta- 
lišku juodplaukio ir juodakio keistuolio, žengian- 
čio iš liūdnos jaunystės į skausmingą brendimą. 
Bet vis dėlto į Beethoveno demoniškąsias sritis 
drįsta įžengti nemaža jaunuolių, kuriens nūpi, 
kaip ir jam rūpėjo, galingai užsimojus, savo aša- 
ras paversti blizgančiais deimančiukais, savo vai- 
tojimus — triumfo giesmėmis“. 

Ypač svarbios J. Ereto knygos apie 
Geothe: „Jaunasis Goethe“ (1932 m.) ir 
„J.W. Goethe“ (1933 m.). Tuo metu ir il- 
gą laiką vėliau tai buvo vienintelės kny- 
gos lietuvių kalba apie šį žymų vokiečių 
poetą bei rašytoją, kuris, kaip europinės 
dvasios ir minties reiškėjas naujaisiais lai- 
kais paprastai sugretinamas su žymiuoju 
italų poetu Dante, kaip vidurinių amžių 

europinės dvasios atstovu. Jonas Grinius 
J. Eretui skirtame jubiliejiniame straips- 
gas apie Getę mūsų sukaktuvininkas te- 
būtų parašęs lietuviškai, tai jau būtų buvę 
jo žymus įnašas į lietuvių mokslą. Ber dr. 
J. Eretas jų parašė kur kas daugiau“. 

J. Ereto darbuose po 1934 m. pastebi- 
mas ypatingas posūkis — vokiečių kultūrinio 
gyvenimo raidoje ieškoti lietuvių. Moksli- 
ninko dėmesys nukrypo į profesorių ir rašy- 
toją Liudviką Rėzą. Šie prof. J. Ereto tyrinė- 
jimai apžvelgti Alfonso Šešplaukio-Tyruo- 
lio studijoje?". J. Ereto studija apie L.-Rėzą - 
tai paskutinis jo mokslinis darbas Lietuvoje. 
Kaip įvadinis šios studijos darbas buvo iš- 
spausdintas straipsnis apie L. Rėzos ir Goet- 
he's santykius. Pats rankraštis, Jono Griniaus 
teigimu, jau buvo netoli pabaigos, deja, anks- 
tyvą 1941 m. pavasarį dr. J. Eretas turėjo 
palikti Lietuvą. Apie J. Ereto darbą prie rank- 
raščių rašė J. Grinius: „Tą patį tekstą jis tai- 
sydavo kelis kartus, čia duodamas savo sek- 
retoriams jį perspausdinti mašinėle, čia per- 
rašytus puslapius vėl peržiūrinėdamas, vėl 
braukydamas, papildydamas, pakeisdamas 
sakinius ir atskirus teiginius, kad tik būtų 
tiksliau, sklandžiau, vaizdingiau. Šitokiu 
kruopštumu jis rašydavo ir eilinius straips- 
nius laikraščiams ir žurnalams, bet užtat jo 
straipsniai išeidavo neeiliniai formos atžvil- 
giu — tokie, kad jie būdavo ne tik įdomūs 
skaityti, bet ir naudingi estetinės kultūros 
pasimokyti. Apie prof. J. Ereto rašymo 
kruopštumą niekas negalėtų geriau paliudy- 
ti, kaip „Šviesos“ ir „Žaibo“ spaustuvių dar- 
bininkai. Kai tekstas jau būdavo surinktas ir 
iškoreguotas, jie niekada nebūdavo tikri, kad 
autorius nepanorės paskutinį momentą ką 


nors pakeisti, patobulinti... jo raštai lietuvių 
kalbos ir stiliaus atžvilgiu pralenkia ne vieną 
lietuvį mokslininką, kuriam lietuvių kalba 
yra gimtoji... Prof. J. Eretas lietuvių kalbą 
brangino ir ją stengėsi tobulinti“?*. 


J. Eretas - šeimos tėvas 

1925 m. J. Eretas sukūrė lietuvišką šei- 
mą, vesdamas Oną Jakaitytę. „Šalkauskis 
buvo labai patenkintas, kai 1925 vedžiau vie- 
ną iš savo studenčių - Oną Jakaitytę. Džiau- 
gėsi tokiu katalikų inteligentų šeimų augimu. 
Nuo to laiko tinkamomis progomis vis pasi- 
teiraudavo, kaip man sekasi dirbti šeimos gy- 
venimo sąlygomis. Kartu skųsdavosi savo 
viengungio likimu. Tiesa — kaip jis išsitardavo 
- viengungis pradeda kaip karalius, bet baigia 
kaip ubagas, vedęs gi pradeda kaip ubagas, ta- 
čiau baigia kaip karalius. Tą posakį kolega Sta- 
sys po mano vedybų taip dažnai kartodavo, kad 
manyje kilo tam tikras įtarimas“?. Tačiau ži- 
nia apie S. Šalkauskio ir Julijos Paltarokai- 
tės vedybas 1927 m. nustebino ir J. Eretą. 

Ona Jakaitytė (1898 01 12-1954 05 20) 
buvo gimusi Pakorbūdžių kaime, Sintau- 
tų valsčiuje, Šakių apskrityje. 1920 m., bai- 
gusi Marijampolės gimnaziją, dvejus me- 
tus (1920-1922 m.) mokytojavo Seinų +Ži- 
burio“ gimnazijoje, 1922-1926 m. studija- 
vo Lietuvos universitete, Teologijos-filo- 
sofijos fakultete, filosofijos skyriuje vokie- 
čių ir prancūzų kalbas bei literatūrą ir pe- 
dagogiką. Po to studijas gilino Grenoblio 
universitete Prancūzijoje. Grįžusi Kaune 
suaugusiems „Pavasario“ gimnazijoje dės- 
tė vokiečių bei prancūzų kalbas. 

Ona ir Juozas Eretai užaugino penkis 
vaikus (trys mirę ir palaidoti Kaune): Juo- 
zą, Aldoną, Laisvutę, Birutę, ir Juliją. 

Vyriausias sūnus Juozas (1926 m. va- 
sario 3 d.) tapo filologu, dirbo Bazelyje 
kalbų mokytoju. Gerai moka vokiečių, 
prancūzų, anglų kalbas, aišku, nepamiršo 
ir lietuvių kalbos. Dabar, būdamas pensi- 
joje, savo malonumui studijuoja arabų bei 
kinų kalbas, išmokęs sanskrito. 

Kada sūnus Juozas jau buvo išmokęs 
nemaža kalbų, profesorius jį paklausęs: 
„Tai pasakyk, kuri kalba vistik gražiausia!“ 
Sūnui buvo gražiausia motinos gimtoji ir 
tėvo pamiltoji - lietuvių kalba. 

Juozas Eretas išaugino sūnų Boris (gi- 
męs 1962 m. spalio 10 d.), kuris, minint 
prof. J. Ereto 100-ąsias gimimo metines, 
pirmąkart atvyko į Lietuvą ir čia atšventė 
34-ąjį gimtadienį. 

Duktė Aldona ( 1928 03 13-1976 02 12) 
dramos aktorė Šveicarijoje ir Vokietijoje. 
Buvo ištekėjusi už Lange, išaugino dukrą 
Anetę (Annette; gimusią 1969 m.), kuri 
dabar mokytojauja Vokietijoje, dėsto fizi- 
ką-matematiką. 

Juozas Eretas apie savo dukrą yra pa- 
sakojęs : 

„Vyriausia duktė tapo... dramos artiste. 
Dirbo Mannheime, Goettingene, Kielyje. Kiely- 
je įvyko šitoks dalykas. Aldona turėjo vaidinti 
Bernd Brechto vieną veikalą. Komunistinių pa- 
žiūrų režisierius iš jos reikalavo, kad ji vaidi- 
nanti pagrindinę rolę — moters rolę, išeitų su 
raudona vėliava į sceną, tą vėliavą pabučiuotų 
ir duotų kitiems bučiuoti. Ji atsisakė. Tada re- 
žisierius reikalavo: „Matot, sutarty pasirašėt, 
kad turit būtinai vaidinti bet kokią rolę, kurią 
aš duodu“. Aldona atsakė: „Kur yra parašyta 
pas Brechtą, kad aš turiu išeit su raudona vė- 
liava į sceną. Aš vaidinu Brechtą, bet nevaidin- 
siu to, ką jūs norit“. Įvyko riaušės ansambly. 

Kiti irgi atsisakė vaidinti — išeiti ir pabučiuoti 
vėliavą... ir premjera įvykt negalėjo. Tada bu- 
vo atleisti kiti artistai. Mano dukters atleist 
negalėjo, nedrįso, nes ji per daug buvo jau iški- 
lusi ir turėjo paramos iš didžiosios Kielio audi- 
torijos. Ji gavo algą, bet negavo rolių. O Aldo- 
na ne tokia, kuri gyventų kaip bedarbė ir ne- 
dirbdama neėmė algos. Ji gavo Bielefėlde tuč- 
tuojau naują vietą ir ten vėl vaidino Bernd 
Brechtą, bet autentiškai Bernd Brechtą! 

Taigi, ji iš Lietuvos išsinešė tą jausmą: 
„Mes turime kurti laisvę! Aš nenoriu būti to- 
kia, kuri sutiktų ne tiktai vergauti, bet ir ver- 
gijos ženklus bučiuoti“. Gaila, ji mirė. Šian- 
dien metinės...“““. 

Dukra Laisvutė (1932 07 31- 1993 10 12) 
buvo piešimo mokytoja Bazelyje. Jos gimi- 
mas sutapo su tėvo buvimu kalėjime. 1932 
metais, kaip jau minėta, J. Eretas, P. Dovy- 
daitis ir J. Leimonas buvo pasodinti į kalėji- 
mą. 1977 m. J. Eretas prisiminė džiugiausią 
dieną kalėjime: "Vieną gražią dieną ateina į 
mūsų kambarį sekretorius ir sako, kad išimties 
keliu direktorius leidžia man įteikti telegramą iš 
Šakių miesto: „Sveikinu, šiandien jums Šakių 
ligoninėj gimė duktė“. Tada Dovydaitis mane 
apkabino ir mes gavom leidimą pusę valandos 
pasivaikščioti kalėjimo kieme. Sutarėm, kad da- 
bar tos dukros nekrikštysim, o krikštysime tada, 
kai mes visi būsim laisvi. Ir paskui mes sukvie- 
sim tiktai „žulikus“, tai tokius, kurie kada nors 
yra buvę kalėjime... Dovydaitis pasakė, kad nau- 
jagimė yra išlaisvinta dabar, ji pasiekė laisvę. Ir 
mes ją krikštysim „Laisve“. - 

Taip ir įvyko! Iš tikrųjų, kai mes vėl buvom 
susirinkę Kaune išlaisvinti, įvyko krikštynos 
mano bute. Tik du asmenys buvo tada visiškai 
„švarūs“, tai ta, kuri pagimdė dukterį, ir pati 
duktė. O visi kiti sėdėję kalėjime... Kan. Doge- 

lis krikštijo. Aišku, krikšto tėvas buvo Dovy- 
daitis, krikšto motina Ona Labanauskaitė. Vi- 
si apie 35 svečiai iki kunigo Vailokaičio - Ūkio 
banko direktoriaus — visi buvo buvę kalėjime. 
Tokiu būdu mano antroji duktė gavo tokį var- 
dą, kurio niekas nežinojo - „Laisvė“. Ji pasira- 
šo Laisvute Eretaite... Ji prisimena tai su di- 
džiausių džiaugsmu. Ir motinai smagu buvo, 
kad tuo sunkiu laiku vis dėlto tiek prietelystės 
yra sulaukusi iš kitų“?. 

1934 m. kovo 15 d. gimė Birutė. Jos 
krikšto tėvai: Stasys ir Julija Šalkauskiai. 
1996 m. Birutė išėjo į pensiją. Iki tol dir- 
bo lėktuvo palydove Ciuriche, vėliau sek- 
retore. Minint profesoriaus Juozo Ereto 
100-ąsias gimimo metines buvo atvykusi 
į Lietuvą, dalyvavo mokslinėse konferen- 
cijose. 

1938 m. vasario 7 d. gimė dvynukės: Ju- 
lytė su Romualda. Deja, Romualda išgyve- 
no tik tris mėnesius, mirė smegenų uždegi- 
mu. Julytės krikšto tėvai - Leimonai. Iš Lie- 
tuvos tėvai ją išsivežė tik trejų metų, tad 
lengviau jai buvo išmokti vokiečių kalbą. Ne- 
reikėjo kaip Juozui ir Aldonai, jau einantiems 
į mokyklą, privačiai mokytis vokiečių kal- 
bos. 1961 m. gruodžio 27 d. ji ištekėjo už 
Elmaro Koller. Turi dukrą Sabine ir sūnų 
Patriką (Patrick). Dukra jau ištekėjusi ir Ju- 
lytė džiaugiasi dviem anūkėlėm: Sara ir Šte- 
fani (Stephanie). Julytė - vokiečių kalbos mo- 
kytoja, dirba privačioje mokykloje. Į Lietu- 
vą atvyko trečią kartą, kai buvo minimas 
tėvo jubiliejus. Atvyko kartu su vynu. 

Dr. Antanė Kučinskaitė apie profesoriaus 
Juozo Ereto sūnų taip rašo: „Vyresnysis, tai 
yra pirmagimis, sūnus lietuviškų papročiu pa- 
krikštytas tėvo vardu - Juozu. Kurį laiką jis 
buvo mano mokinys širdiečių vienuolių pra- 


dinėje mokykloje (Kaune, Vilniaus 2). Aš pati 
jauna (18 metų) buvau ką tik baigusi tų pačių 
širdiečių vienuolių Mokytojų seminariją, dar 
neturinti pedagoginės patirties. Kai sužinojau, 
kad mano mokinys Juozukas yra garsiojo pro- 
fesoriaus J. Ereto mokinys, mano akys daž- 
nai krypdavo į jį ne tik pamokų, bet ir per- 
traukų metu. Stebėjausi jo drausmingumu, 
labai mandagja laikysena bei elgsena. Pasitai- 
kydavo, kad Juozuką per pertraukas kas iš 
berniūkščių stumteldavo ar niuksą kumščiu 
suduodavo. Vargšas Eretukas tik palydi nu- 
stebusiomis akimis tą draugą, tačiau atkirčio 
niekada niekas iš jo nėra gavęs... 

Kartą po pertraukos aš ateinu į klasę, 
ir mano žvilgsnis nukrypsta į graudžiai ver- 
kiantį Juozuką... Žiūriu į jį ir mąstau: kas 
jį nuskriaudė? Per pertrauką aš buvau pas 
mokyklos vedėją, gaila, kaltininko nema- 
čiau. Paklaustas, kas atsitiko, Juozukas, 
graudžiai kūkčiodamas vos pratarė: „Pie- 
no butelį sudaužiau...“ O aš vos galiu su- 
laikyti šypseną... Profesoriaus sūnus taip 
gaili sudužusio butelio! „Neverk! Mamy- 
tė duos kitą!“ „Tai kad mamytė kito netu- 
ri...“ Juozukas nesiskundė nepritekliais na- 
muose, nesididžiavo garbinga savo kilme, 
buvo išauklėtas jautriu ir paslaugiu.“ 

Apie bičiulio Juozo vaikus, ypač sūnų 
Juozuką, yra rašęs prof. S. Šalkauskis: „Vy- 
riausias jo vaikas jau eina mūsų pradžios 
mokyklą: deja, jau ir jam teko patirti jo 
tėvui daromų nemalonybių kartumą. Kar- 
tais grįždamas iš mokyklos, jis su ašaromis 
nusiskundžia, kad ten draugai nenori pri- 
pažinti jį esant lietuviu, Mat tėvai, atiduo- 
dami vaiką į mokyklą, įregistravo jį lietu- 
viu, bet Savivaldybės Švietimo Skyriaus tar- 
nautojai ėmė kvestionuoti šito įregistravi- 

mo teisingumą ir įsileido su tėvais į disku- 
sijas, įrodinėdami, kad šveicariečio sūnus 
negali būti lietuvis. Šitie abejotojai nesu- 
prato nei tikros dr. Ereto padėties Lietuvo- 
je, nei jo nusistatymo tautiniu klausimu“““. 

Dr. Antanė Kučinskaitė prisimena se- 
mestro pabaigoje profesoriaus rengtas arba- 
tėles namuose studentams germanistams: 
„Ponia Ona Eretienė, šių vaišių rengėja, su- 
gebėdavo ir svečius aptarnauti, ir surasti lai- 
ko drauge su studentais pabendrauti... Kar- 
tais prie vaišių stalo sėdėdavo ne tik studen- 
tai, bet ir Eretų šeimos vaikai. Tokios vaišės 
būdavo man gera proga stebėti vaikų elgesį. 
Gėrėdavausi jų mandagumu, gana laisva, bet 
ir kuklia laikysena. Prisimenu, gal puspenk- 
tų metukų Birutė gražiai sėdėjo prie stalo, 
kalbinama studentų, įdomiai atsakydavo. 
Profesorius, lig tol kalbėjęs lietuviškai, stai- 
gaperėjoį linksmą bendravimą vokiečių kal- 
ba. Duktė, nustebusi žiūrėjo į tėvą: „Tėte, 
tėte, kaip tu čia dabar kalbi?“ Mes visi stu- 
dentai žvilgčiojome vienas į kitą, stebėda- 
miesi: „Nejaugi šveicaras profesorius Juozas 
Eretas savo šeimoje tik lietuviškai kalba ir 
lietuviška dvasia auklėja vaikus?! 

Dalyvaudama tokiose labai kukliose ar- 
batėlėse, stebėjau profesoriaus sugebėjimą 
auklėti savo vaikus: pamatęs, ką nors peik- 
tina mažųjų elgesyje, pamodavo jiems 
pirštu, kviesdamas prie jo prieiti ir tyliai 
pasakydavo pastabas.“ 

Vincas Seliokas prisimena žymųjį pro- 
fesorių ir kaip šeimos tėvą: „Būdamas stu- 
dentu ir gyvendamas Kaune, ne kartą esu 
matęs dr. J. Eretą „nusileidusį į šeimos gel- 
mes“ — žiemą jis su savo „atžalynu“ pa- 
krantėmis važiuodavo rogutėmis į užmies- 
tį leistis nuo kalnelio. Esu matęs dr. J. Ere- 

tą kartu su savo sūnumi Juozu čiuožian- 
čius pačiūžomis ant ledo prie Nemuno-Nė- 
ries santakos. Man tada atrodė, kad ši šei- 
ma - tai šeimos idealas, - kurios tuolaikinė 
mūsų šviesuomenė lyg ir nepastebėdavo. 
O profesorius privačiame pokalbyje kartą 
prasitarė, kad „nei kalvio priekalas, nei kara- 
liškas sostas neturi teisės atimti iš vaiko tėvą“. 

Vasaros atostogų J. Eretas su šeima vyk- 
davo į Kačerginę. Čia jų laukė „idiliškas poilsis 
grynoje gamtoje, pušyne prie smėlio ir vandens. 
Mano žmonelei ir vaikams tai buvo tojus““". 

Tarp 1935 ir 1940 metų į Kačerginę ato- 
stogauti atvykdavo ir Šalkauskių šeima. Tad 
ir čia draugystė tęsėsi: „Šalkauskis dažnai 
lankydavo mano šeimą, vasarojančią kitame 
Kačerginės gale. Žinodamas, kad aš senu pa- 
pročiu rytais prie savo rašinių, jis dažniausiai 
žmonos ir sūnaus lydimas ateidavo tik popiet. 
Turėdavome tuomet tik dvi galimybes: arba lai- 
veliu pasiplaukioti po Nemuną ir maudytis, ar- 
ba pasivaikščioti po pušyną ir aikštelėje žaisti 
kroketą. Ir kildavo generacijų karas! Vaikai no- 
rėjo žaisti „robinzoną“, tėvai gi buvo linkę į 
mišką. Situacijai išgelbėti kartais reikėdavo 
kompromiso: mano žmona su Šalkauskiais pa- 
sivaikščiodavo po mišką, aš gi su vaikais leis- 
davausi į salą maudytis. Toks ir maudymasis! 
Juk greitai mano „robinzonai“ būdavo murzi- 
ni kaip negrai. Ir kiek baimės kenčiau, iki Ju- 
liuką galėjau gyvą ir sveiką atiduoti tėvams, 
nes tas išdykėlis, pavojaus nesuprasdamas, kar- 
tais net Nemuno viduryje laivelį įsiūbuodavo, 0 
mano vaikai, žinoma, tik juokdavosi... 

Bet gi ne visada pasiduodavome savo „pra- 
muštgalvių užgaidoms“, 0 traukėme kartu į 
mišką, kur vaikai statėsi palapinę, o tėvai žai- 
dė kroketą. Partiją baigę, mudu su kolega Sta- 
siu pasitraukdavome giliau į pušyną, kur jis 

atsisėsdavo į savo mažytę sulenkiamą kėdytę 
šalia manęs, išsitiesusio ant žolės“*. Tęsda- 
vosi diskusijos, pamąstymai... 

Dar Šveicarijoje Juozas susipažino su ten 
atvykusių studijuoti Stasiu Šalkauskiu, jų 
pažintis išaugusi į nuoširdžią draugystę, tę- 
sėsi ir Lietuvoje, o išeivijoje J. Eretas savo 
bičiulį įamžino knygoje „Stasys Šalkauskis“. 

Apie J. Ereto ir S. Šalkauskio bičiulystę 
rašė dr. Juozas Gimius: „Ne visada susibi- 
čiuliauja panašios dvasios žmonės“ „Žodis 
jam buvo ideograma, man gi stilistikos priemo- 
nė“, - rašė apie jų bendravimą pats J. Eretas. 
„Šia taiklia sentencija, - rašė J. Girnius, — 
J. Eretas išreikštų savo ir Šalkauskio skirtybę 
ne tik jų stiliaus bet ir ... visos jų dvasinės 
struktūros atžvilgiu. Kiek filosofui Šalkaus- 
kiui visų pirma rūpėjo savo mintis tiksliai 
išreikšti, tiek literatui Eretui ypatingai rūpi 
puošni išraiška. Lygiai abiem yra būdingas 
tik pats stiliaus arba formos rūpestis tiek vei- 
kaluose, tiek gyvenime. Galimas dalykas, kad 
labiausiai ir buvo juos suartinęs šis kultivuo- 
tumas, kaip priešybė kaimietiškam beformiš- 
kumui (t. y. forminiam primityvizmui)“?. 

J. Eretas lankydavosi ir Šalkauskių na- 
muose. „Maždaug po 1930 metų ir aš buvau 
kviečiamas užsukti, ir tai pastoviai - kiekvie- 
ną trečiadienį 8 val. vakaro. Taip prasidėjo 
„mūsų trečiadieniai“, kurie tęsėsi arti 10 me- 
tų, iki pat Lietuvos nepriklausomybės žlugi- 
mo... Tikslas buvo drauge nuo kasdieninio dar- 
bo pailsėti, pasidalyti įspūdžiais, aptarti Lie- 
tuvos katalikų padėtį ir numatyti planus... 

Po paskaitos, apie aštuntą valandą vaka- 
ro, aš skubinu pas Šalkauskius, gyvenusius 
tuomet Vytauto prospekto ir Kęstučio gatvės 
sankryžoje. Duris atidaro dažniausiai ponia 
Julija, kuri mielu savo šypsniu tuojau sudaro 


smagią nuotaiką. Įveda svetį į vyro darbo ka- 
binetą, kur jis jau laukia... Čia jis mane su- 
tinka. Rankoj dažnai laiko laikraštį. Ne bet 
koks. Paryžiuje rusų migrantų leidžiamas „Po- 
slednije Novosti“ (Vėliausios žinios), kurias 
redagavo mums jau žinomas profesorius Mi- 
liukovas... Dažnai paskaitydavo kokį svarbes- 
nį straipsnį, ragindamas išmokti rusiškai, kad 
ir aš galėčiau naudotis tikrais rusų kultūros 
turtais. Taip ir padariau, kas per daug sunku 
nebuvo, kadangi savo žmonelės asmenyje tu- 
rėjau gerą mokytoją““. 

Trečiadienių pokalbiuose buvo nagri- 
nėjamos visuomenės, mokslo, politikos 
problemos, kalbama ir lengvesnėmis te- 
momis — apie keliones bei jų įspūdžius. 

Prof. Stasio Šalkauskio bičiuliškus san- 
tykius su Juozu Eretu ne viename savo at- 
siminimų knygos puslapyje mini Julija Šal- 
kauskienė: „Stasio santykiai su prof. Juozu 
Eretu irgi buvo artimi, patikrinti laiko per 
daugelį metų. Stasio pažintis su Juozu Ere- 
tu prasidėjo dar Šveicarijoje. Iš biografijos 
duomenų matyti, kad J. Eretas įstojo į Fri- 
burgo universitetą 1915 metų rudenį. To- 
dėl neabejotina, kad jų pažintis galėjo užsi- 
megzti dar 1916, vėliausiai 1917 m., kai, 
prof. Schnureriui tarpininkaujant, Eretas su- 
sipažino su lietuviais studentais ir įsitraukė 
į informacinį darbą, kuriuo buvo siekiama 
garsinti Vakarų Europoje Lietuvos vardą ir 
skleisti žinias apie šį atgimstantį kraštą... Sta- 
sys ypač vertino drąsų Ereto nusistatymą, 
temperamentingą veiklumą ir apskritai di- 
delį darbštumą ir visuomeninėje, ir akade- 
minėje veikloje. Imponavo Stasiui jo suge- 
bėjimas pripažinti savo nepasisekimus ar 
pasitaikiusias klaidas, mokėjimas nesėkmes 
iškentėti stoiškai. 


KULTŪRA 


Atrodo, nė su vienu savo kolegų Stasys 
taip dažnai nebendravo kaip su Eretu, ypač 
paskutinįjį dešimtmetį. Baigęs tuo pačiu lai- 
ku — apie 8 val. vakaro paskaitas, kartą per 
savaitę buvo lydimas kolegos Juozo iki na- 
mų. Stasys jį pakviesdavo kartu pavakarie- 
niauti. Po vakarienės eidavome į Stasio ka- 
binetą ir čia buvo tęsiami pokalbiai apie 
įvairius mokslo, visuomeninius ir politinius 
reikalus. Stasys mėgdavo teirautis, kas nau- 
jo pasaulyje, mokslo srityje. Mūsų mielas 
svečias pateikdavo lyg savaitės apžvalgą. 
Keletą metų abiem tuo pačiu laiku paskai- 
tos baigdavosi pirmadieniais. Žinodavau, 
kad tą vakarą skirsime savo svečiui ir vadi- 
nome jį „tradiciniu pirmadieniu“. Dėl kai 
kurių sumetimų vėliau pirmadienį pakeitė 
„tradicinis trečiadienis“. Labai ir aš mėgda- 
vau šiuos vakarus, nes galėjau gauti viso- 
kios informacijos“*!. 

Juozas savo bičiuliui Stasiui buvo labai 
dėkingas už tą rūpestį, kurį pajuto atleistas 
iš Universiteto. Kaip jau buvo minėta, tau- 
tininkų valdžia 1931 m. rugpjūčio 14 d. vie- 
našališku sprendimu (nesitardama su kon- 
kordato partneriu) Teologijos-filosofijos fa- 
kultete panaikino 5 katedras, atleido daug 
vyresniojo mokslo personalo darbuotojų, 
tarp jų buvo ir J. Eretas. 1934 m. S. Šalkau- 
skis straipsniu „Židinyje“ paminėjo J. Ereto 
15 metų darbą Lietuvoje. J. Eretas dėkojo 
už šį bičiulio nuoširdumą: „Už kurį džentel- 
meniškam gynėjui visuomet būsiu dėkingas. Svar- 
biausio savo tikslo kolega Stasys vis dėlto nepa- 
siekė, nes tautininkų valdžia manęs nesugrąži- 
no į seną profesoriaus etatą. Tuomet jis kreipėsi 
į Universiteto rektorių V. Čepinskį, jam dar ge- 
rai žinomą iš Šiaulių laikų; o tas laikydamas 
mano pašalinimą tik politinio keršto aktu, mane 

patvirtino vyr. asistento vietoje, tai man leido tęsti 
akademinį darbą (Tokio etato dėstytojų nereikė- 
davo tvirtinti prezidentui ar švietimo ministeriui)... 
Ir tame gynime Šalkauskis matė ne tik asmeninę, 
bet ir visuomeninę klausimo pusę“. 

J. Eretas bendravo ir su kitais žymiais 
asmenimis. Apie viešėjimą pas prel. My- 
kolą Krupavičių rašo pats J. Eretas: 

„Kolega Stasys kai kada ir mane nusitemp- 
davo pas Krupavičių. Atsimenu porą (daugiau 
praktinio pobūdžio) klausimų, kuriais juodu 
itin atkakliai ginčijosi. 

Vieną kartą Šalkauskis peikė per anksty- 
vą jaunuomenės įtraukimą į politiką. Jo nuo- 
mone, kurią gynė visu savo galimu užsispyri- 
mu, - jaunieji turėtų pirmiausia gerai įsigi- 
linti į krikščioniškosios politikos dėsnius ir, 
tik gavę visas piliečio teises, imtis politinio 
darbo. Ypač nemėgo moksleivių ateitininkų li- 
pimo ant bačkos, laikydamas tai jaunimo pikt- 
naudojimu. „Pirmiau.doktrina, paskui akci- 
ja“ - nuolatos kartodavo. 

Kun. M. Krupavičius su tuo visai sutiko, ta- 
čiau atsakė: išimtiniais laikais jis turįs griebtis 
ir išimtinių priemonių. Neturėdamas gero suau- 
gusiųjų kadro, turįs pasinaudoti ir jaunimo už- 
sidegimu. Su pasigėrėjimu jis minėdavo tuos mo- 
kinius, kurie 1917 Voroneže pasipriešino Kapsu- 
kui, atvykusiam subolševikinti lietuvių mokyklų 
bei įstaigų. Tuomet „antros klasės mokinukas 
K. Račkauskas, užsilipęs ant kėdės, tokią anti- 
bolševikinę kalbą pasakė, kad net šaltas P. Leo- 
nas susižavėjo juo“. Tokie pergyvenimai jį vertė 
ir Lietuvoje naudotis neribotu jaunimo idealiz- 
mu. Šalkauskis vis dėlto liko tuo neįtikintas““. 

Prieš išvykstant iš Lietuvos profesorių ap- 
lankė Vincas Šmulkštys: „Prisimenu gerai, kad 
1941 metų kovo mėnesio viduryje, taigi tik 
keletą dienų prieš profesoriui išvykstant iš Lie- 

tuvos, nuvažiavau į jo ūkelį (netoli Sintautų) 
su juo atsisveikinti. Sunkios buvo tos valan- 
dos, kai iškalbingasis profesorius ir jo stropu- 
sis studentas nesuradome žodžių sklandžiam 
pokalbiui... O kai profesorius arkliais vežė ma- 
ne į Šakius, kad patekčiau į autobusą, vis kal- 
bėjome apie Lietuvos dabartį ir ją laukiančią 
ateitį. Prisimenu gerai tada profesoriaus pasa- 
kytą paaiškinimą, kodėl jis išvyksta iš Lietu- 
vos: „Nemanau, kad būtų herojiška pačiam pa- 
dėti galvą budeliui ant kaladės! Gyvas ir laisvas 
būdamas galėsiu sėkmingiau kovoti už Lietuvą“. 
Ir ilgai stipriame atsisveikinimo glėbyje sto- 
vėjo lietuviška ruda miline apsirengęs profe- 
sorius ir jo buvęs studentas...“ 

Juozas Eretas labai mylėjo Lietuvą, sa- 
vo antrąją tėvynę, kurią buvo priverstas 
palikti: „Turėjom grįžti į Šveicariją sunkia 
širdimi. Motina, tėvas ir penki vaikai. Bet iš- 
sinešėm širdy Lietuvą“““. 

Sunkią kelionę į Vakarus užsimena pro- 
fesorius knygoje, skirtoje S.Šalkauskiui: „At- 
sisveikinęs su kolega Stasiu aną pražūtingą bir- 
želio penkioliktą, aš skubinaus savo mašina į 
Sintautus, kur žmonos ūkyje buvo susirinkusi 
mano šeima. Iš Suvalkijos platybių dar lengva 
būtų buvę bėgti į Vokietiją; tačiau pasiryžome 
pasilikti. Po kelių mėnesių „pogrindžiai“ mus 
įspėjo, kad būsime deportuoti į Sibirą ir ragino 
išvykti į Vakarus, kur būsią lengviau tęsti kovą 
dėl Lietuvos laisvės. 1941 m, kovo 22 pavyko 
ištrūkti iš Sovietų nagų ir tų pačių metų rugsė- 
jo 15 d., po atkaklių ginčų su naciais, kurie 
man keršijo už Hispano straipsnius prieš hitle- 
rizmą, vis dėlto pasisekė pasiekti Šveicariją. 
1941 vasario (turėtų būti 1942 vasario. — 
A.V.) pradžioje buvau paskirtas Fribourgo uni- 
versitete kancleriu, ir tuo vėl patekau į tą vietą, 
kur kadaise su Šalkauskiu buvau studijavęs““. 

